IKT txokoa: Zu zara produktua, sare sozialen etekina zara\nZu zara produktua, sare sozialen etekina zara\nSarean gero eta ohituagoak gaude tresna sozial ezberdinak erabiltzera. Askok Facebookekin eman genituen lehen urratsak. Gero twitter ezagutu genuen eta hasierak ez baziren izan oso onak izan azkenean, liluratu gintuen eta hor gabiltza txioka. Denbora pasa ahala beste aplikazio batzuk aurkitu genituen Pinterest, Instagram, Foursquare eta abar. Internet sozialaren aurretik bilatzaileak erabiltzen genituen eta ditugu informazioa lortzeko. Hasieran Yahoo eta ondoren Google guzti ahaltsua erabiltzen hasi ginen. Eta gaur egun hor gabiltza informazioa eskatzen. Aipatu ditudan enpresa guztiak doan eskaintzen dikizgute beraien zerbitzuak. Ez dugu ezer ordaindu beharrik ondo dakizuenez. Mugikorrean erabiltzen dugun beste sare sozialak Whatsapp eta Telegram ere debalde erabiltzera ohitu gara. Orduan nondik ateratzen dute guzti hauek etekina, irabazia? Zer da produktua sarean?\nBatek baino gehiagok publizitateaz biziko direla pentsatuko du. Eta bai hala da. Baina beraien etekinen zati bat baino besterik ez da. Guztiok ohituta gaude produktu edo zerbitzu baten truke ordaintzen. Enpresa ia guztiak horrela funtzionatzen dute. Sarean aldiz ohitura hau irauli dute. Tortilari buelta eman diote. Guk Google tresnak erabiltzen ditugunean kontratu bat sinatzen dugu. Normalean ez duguna irakurtzen. Luzea da eta presaka gabiltza behar dugun aplikazioa erabiltzeko. Irakurtzen ez dugun dokumentu horretan baimena ematen diogu enpresari guk bertan jarritako informazioarekin negozioa egin dezan. Eta hau beste enpresa sozialek ere egiten dute. Zerbitzuok debalde ateratzen zaizkigu? Beste era baten esan da: Gu gara produktua eta gure informaziotik etekina ateratzen dute.\nDebalde dena ez da hain doan ezta? Kontutan hartu beharrekoa da hau. Ez dute salduko informazio hori guk geuk jarri dugula, baina bai sare sozialean hainbat pertsonek interesa dutela gauza jakin batean adibidez. Eta jakin honekin dirutza ikaragarriak irabazten dituztela. Galdetu Googleri bestela.\nEta honen aurrean zer? Sare sozialak ez erabili? Ez da hori irtenbidea. Gauza guztiak bezala sentzunez erabiltzea da komeni dena. Zertarako eta zer helbururekin erabili behar dugunn galdetu zuen buruei. Eta erabakiak hartu jakinda zer dagoen eta zer ondorio dakartzan guzti honek.\nAitor Madridek (Telezentro dinamizatzaileak) dio "Gomendio bat. Ez erabili sare sozialak bizitza pribaturako. Garrantzitsua al da oporretan une jakin batean bizi duguna lau haizeetara zabaltzea? Gure lagunek opor ostean ikus gaitzakete bideo eta argazkietan eta ez edozeinek. Hor jarri ezkero familia edo lagunen arteko argazki eta bideoak auskalo zeinen esku eror litekeen eta non atera. Jakinarazteko erabiltzen dugun aplikazioan edo zerbitzuan gainera nahi eran erabiltzeko arriskua dago. Pena merezi du horrek? Nik lanerako eta ikasteko erabiltzen ditut.\nNire pribatutasuna sarean babesteko nik erabiltzen dudan nabegatzailea Firefox da eta bilatzailea DuckDuckGo. Arrazto guztiak ordenagailutik ezabatzeko berriz CCleaner."\nEta zuk zer neurri hartzen dituzu zure burua babesteko?\nBloga: Gure nortasun digitalaren bihotza\nIturria: Aitor Madrid


1994 urtean sortu zuen Larramendi Bazkunak Rikardo Arregi aldizkaritegia Andoainen. Orain arte Doktor Huitziko egoitzan gordeta egon den bilduma, aurrerantzean Arantzibian kokatuko da, aurrez bezala, behar duen edonoren eskura.\nRikardo Arregi kazetari andoaindarra gogoan, duela 18 urte eman zituen Larramendi Bazkunak aldizkaritegia abian jartzeko lehen urratsak. Baina Bazkuneko lehendakari Jon Unanuek adierazi duenez, ez ziren hutsetik abiatu. “Andoaingo Udalak Euskara Zerbitzuan zeukan bilduma bat oinarritzat hartuta eta Kultura Lansailaren laguntzarekin sortu genuen aldizkaritegia. Ordurako martxan zen jada Rikardo Arregi Kazetaritza Saria eta, Larramendi Bazkuneko kideok, euskal prentsaren beharretako bat, kazetaritza idatzi horren azterketa egitea nahiz kazetaritza hori bildu, sailkatu eta kontsultagai jartzea garrantzitsua zela ikusi genuen. Oso lan interesgarria iruditu zitzaigun eta, era berean, Rikardo Arregi herritarra gogoan, Andoaini nahiz Bazkunari bazegokiola egitasmo hori martxan jartzea, bera izan baitzen euskal kazetaritza idatzia modernizatu zuena”. Bide horretan, xume-xume hasi zirela aitortu du Unanuek eta ordurako jakinaren gainean zeudela beste hainbat lekutan bazela gisa horretako bildumarik: Besteak beste, Sancho el Sabio Fundazioa edota Juan Joxe Agirreren Lazkaoko Artxibategia… “Ez genekien, ordea, zenbateraino, beste erakunde batzuek, –Eusko Jaurlaritzak izan ezik– eduki zezaketen euskara hutsez argitara ematen den paperezko prentsa bilduma osoa, eta horregatik ekin genion bideari”. Bazkunaren hasierako helburuak aldizkari eta egunkariak katalogatzeaz gain, pixkanaka edukiak digitalizatzen hastea zen, euskal kazetaritza idatziaren gainean ikertegia sortzeko. “Orduan oraindik, egun daukagun teknologia berrien iraultza ikaragarri hau ez zen hainbestekoa, nahiz eta suma zitekeen zer edo zer bazetorrela. Oso poliki-poliki, modu xume eta apalean hasi ginen aldizkaritegia osatzen, fondo zaharrak erosten edota dohainik eman zizkiguten emaileengandik jasotzen…”. Andoaingo Udaleko Kultura Lansailak urtero hutsik egin gabe eman dien 4.300 euroko diru-laguntza izan ezik edota 1996 urtean Eusko Jaurlaritzako Kultura Sailak eman zien 6.000 euroko diru-laguntza puntuala izan ezik, 18 urteko ibilbidean aldizkaritegia aurrera ateratzeko moduko diru-laguntza publikorik jaso ez dutela azaldu du Bazkuneko lehendakariak eta egoera horrek zaildu egin duela euren hasierako helburuei aurre egitea. Iaz lehenengoz, Eusko Jaurlaritzako Hizkuntza Politikarako Sailburuordetzak 6.000 euro pasatxoko diru-laguntza eman ziela ere jakinarazi du, baina euren ibilbidean oztopo asko izan dituztela behar bezala egitasmoa aurrera ateratzeko. “Diru-laguntza txiki horiekin lanerako giza baliabideak oso mugatuak izan ditugu eta Larramendi Bazkuneko bazkideen lanari eta ekarpenei esker osatu ahal izan dugu orain arteko fondoa. Elixabete Jauregi eta Arantxa Urkizu bazkideak nahiz Ainara Loiarte langilea aritu dira orain artean nagusiki”.\nPaperezko euskarritik, digitalera\n18 urte hauetako emaitza nagusia, euskal kazetaritza idatziaren bilduma neurri handi batean osatu ahal izatea izan dela argitu du Unanuek. Eta aurrera begira ere garbi dituztela euren helburuak: “orain artean bezala, bilduma edonori kontsultarako uztea eta aldi berean, aldizkaritegi horren baitan ikerketa gune bat sortzea euskal kazetaritza idatziaren edukiei buruzkoa, ikuspegi sinkroniko nahiz diakroniko batetik”. Zalantzarik gabe, ageriko aldaketa gertatu da azken urteotan; teknologia berriek euskarazko prentsa idatzia paperezko euskarritik euskarri digitalera joatea ekarri baitute, “papera desagertzeko bidean doala dirudien arren, oraindik paperaren gainean lan handia dago egiteko; dena digitalizatzeko baitago. Inoiz izan ez duen indarra eman nahiko genioke aurrerantzean egitasmoari, baina ez dugu erraz ikusten: hainbat erakunderi laguntza eskatu diogu, baina oraingoz ate guztiak itxita aurkitu ditugu. Gure nahia erakunde pribatu nahiz publikoekin hitzarmen bat lortzea litzateke, ezinezkoa baita autofinantzatzea”. Dudarik ez dago momentu txarra dela arnasa hartzeko erakundeen diru-laguntza ezinbestekoa duten komunikabide nahiz kultur elkarteei begira, “momentu zailak bizitzen ari gara eta etorkizun hurbila oso gorri ikusten dugu; izan ere dirua desagertzen ari da eta Jaurlaritzaren, Foru Aldundiaren nahiz eskualdeko Udalen diru-laguntzak jaisten ari dira ia leku guztietan”, adierazi du Bazkuneko lehendakariak.\nArre edo so egin beharra\nUrte hauetan guztietan sortu zaien leku faltaren arazoak eraman ditu Larramendi Bazkuneko kideak eman duten jauzia ematera, hots, Doktor Huitzi kaleko egoitzatik Arantzibiara igarotzera; “18 urte hauetan osatu dugun bilduma non gorderik jada ez geneukan eta oso baldintza kaskarretan geneukan Doktor Huitziko egoitzan. Egoera horrek ezinbestean egoitza aldaketaren apustua egitera behartu gaitu, dudarik gabe, XX. mendeko egoera ekonomikorik kaskarrenean. Dagoeneko ikusi dugun bezala arriskuz betetako apustua da, baina arre edo so egin beharra zegoen. Badira urte batzuk gaiarekin bueltaka gabiltzala eta behin baino gehiagotan aldizkaritegia bertan behera uztea ere pentsatu izan dugun arren, ahalegina egitea erabaki dugu”. Aldizkaritegiarekin batera, Larramendi Bazkunaren beste hainbat zerbitzu eskainiko dute aurrerantzean Arantzibiako egoitza berrian. Dagoeneko martxan dira bertan 111 Akademiaren behin-behineko egoitza eta baita Larramendi Bazkunaren Erroitz argitalpenen zerbitzua ere. Bertatik argitaratzen dira, besteak beste, Aiurri edota Beterriko Liburua argitalpenak. “Ea elkarren babesean aurrera ateratzea lortzen dugun. Horixe da Doktor Huitzitik Arantzibiara aldatzeko gako edo giltzarria. Baina ikusi egin behar eginiko apustua ondo aterako ote den”.\nRikardo Arregi aldizkaritegian gordetzen diren bildumen artean, zahar-zaharrenak faksimilak dira: XIX. mendeko Euskalzale edota Jaurlaritzak 36ko Gerra garaian argitaratu zuen Eguna egunkariarenak. Originalen artean, esaterako, Zeruko Argia aldizkariaren 50eko hamarkadaz geroztiko zenbakiak. Bilduma zaharren artean, ordea, hutsune handiak dituztela nabarmendu du Unanuek, Zeruko Argiaren kasuan, ez baitute 50eko hamarkada bitarteko alerik edota Iparraldeko Eskualduna-Herria aldizkariaren kasuan, 80ko hamarkada artekorik. “Hasi ginen garaian ahal izan genuen fondoa eskuratu genuen, baina gaur egun zaila da bereziki bilduma historikoak eskuratzea”. Trantsizio eta frankismo garaitik hasita, Anaitasuna, Goiz Argi edota Jakin moduko argitalpenak aipa daitezke, besteak beste. Eta, dudarik gabe, azken loraldikoak: 80ko hamarkadatik aurrerako herri nahiz eskualde mailako aldizkari eta egunkari gehienak biltzen baitituzte. Bilduma hori osatze aldera, iaz, Euskara Elkarteen Topaguneak euren funts osoa Bazkunaren aldizkaritegiaren esku jartzea erabaki zuen. Eskualdeko inork, bilduma zaharrak zakarretara bota aurretik, aldizkaritegirako interesekoak ote diren kontsulta egitea eskertuko lukete Bazkuneko kideek.\nMaiztasunaren arabera, urtero edo bi urtez behin, aldizkari edota egunkariak koadernatuta gordetzen dituzte aldizkaritegian: Argitalpen bakoitzak kaleratzen dituen gehigarriak bereizita gorde ere. Adibide bat jartzearren, Mantangorri argitalpena, esaterako, ez dute Berriarekin batera gordetzen, bereizita baizik. Argitalpen bakoitzak bere bilduma berezitua du. Bilduma horiek koadernatzen Andoaingo Octavio Cánora aritu zen aurrena, baina azken urteotan Donostiako Capa koadernategian egiten dute lan hori.


Mugikortasun Iraunkorraren Legearen proiektuak Euskadiko karbono-aztarna murriztea du helburu, oinez eta bizikletaz joan-etorri gehiago eginez eta ibilgailu pribatua gutxiago erabiliz "mugikortasun aktiboa" bultzatuz, trena sustatuz eta pizgarri edo errekargu fiskalak zabalduz. Gobernu Kontseiluak argi berdea eman dio gaur goizean Mugikortasun Jasangarriaren lege proiektuari. Orain, Jaurlaritzak Legebiltzarrera igorriko du lehendabizi izapidetu eta ondoren onar dezan.\nLegearen xedea Euskadin pertsonen zein salgaien mugikortasun iraunkorra bultzatuko duen esparru bat sortzea da. Gobernu bileraren osteko prentsaurrekoan Iñaki Arriola Eusko Jaurlaritzako Lurralde Plangintza, Etxebizitza eta Garraioetako sailburuak eman ditu gaur onartutako lege proposamearen inguruko xehetasunak. Helburu nagusi moduan finkatu ditu, besteak beste, irisgarritasun unibertsala bermatuko duen garraio publikoaren eskaintza hornitzea eta garraioan intermodalitatea sustatzea, ibilgailu pribatua erabiltzeko disuasio-neurriak ezartzea, mugikortasun aktiboa sustatuz, eta ngurumena eta herritarren segurtasuna eta osasuna hobetzen laguntzea, kutsadura atmosferikoa eta akustikoa, energia-kontsumoa eta klima-aldaketaren ondorioak murriztuz.\nArriolak azaldu duenez, lege proiektuaren xedea da mugikortasun aktiboa sustatzea (oinez edo bizikletaz), garraio publikoa bultzatzea ibilgailu pribatuaren aurrean, garraio titulu publikoak sistema integratu intermodal batean bateratzea, trena sustatzea eta mugikortasun jasangarria bultzatzea. Era berean, herritarrei eskubideak eta betebeharrak aitortzen dizkie mugikortasun planak egiterakoan, eta udalerriak behartzen ditu beren hirigintza jarduerek mugikortasun iraunkorrean duten eragina kontuan hartzera. Arriolaren arabera, helburua da karbono-aztarna murriztea da. Lege proiektuak jasotzen du udalek eta aldundiek, beren eskumenen esparruan, hainbat neurri ezarri ahalko dituztela legearen helburuak sustatzen laguntzeko, hala nola tasak, kanonak, hobariak edo salbuespenak.


David RL-ren gazteentzako zine tailerrak bigarren edizioa izango du – Irunero\nPosted on 2020(e)ko irailak 28 by Irunero\nLehen edizioaren arrakastaren ostean, Juncal Eizaguirre Kultura ordezkariak eta David RL zuzendari irundarrak astelehenean jakinarazi dutenez, gazteentzako zine tailerra aurten ere egingo dute. Bigarren atalak berrikuntza batzuk ekarriko ditu, COVID-19ari aurre egiteko segurtasun neurrietara egokitu behar izateagatik, batez ere. Ekimenaren aurkezpenean Lucas Millak ere parte hartu du, lehen edizioko partaideetako batek.\n“Iaz Kulturako ikasturte berrian parte hartu zuenetako bat izan zen, eta aurten errepikatzeko aukera izateaz pozik gaude. Ikastaroaren zuzendaritzatik Daviden eta gazteen inplikazioa ikustea oso pozgarria izan da, eta horrelako ekimenak babesten jarraitu nahi dugu, ‘Made in Irun’ talentu gaztearen eskutik datozenak “, adierazi du Juncal Eizaguirrek.\nDavid Rodríguez Losadak azaldu duenez, “Iazko esperientziaren ondoren, aurten ere industriako bi profesional trebatu izateko asmoa dago, tailerreko parte-hartzaileentzat masterclass bana emango dutenak. Oraingoz Miriam Cabeza (Vaya Semanita, Gym Tony) aktore gipuzkoarraren presentzia baieztatu dugu, eta datozen asteetan bigarren gonbidatuaren izena azalduko dugu”.\nDoako ikastaro honen egitura iazkoaren oso antzekoa izango da, film labur bat egiteko edo zinemaren mundua ezagutzen hasteko kontuan hartu behar diren alderdi guztiekin: gidoia, argazkilaritza, zuzendaritza artistikoa, kamera-mugimenduak, story-board, grabazioa, muntaia, etab.\nCOVID-19aren aurreko segurtasun-neurriak betetzeko eta gazteekin hobeto lan egiteko, aurten parte-hartzaileen taldea dozena batera murriztu da. Edukiera mugatuak daudenez, bigarren ikastaro honetako tailerra CBAtik Amaia KZra aldatuko da, jarduera honetarako leku gehiago baitu. 17 saio izango dira, bakoitza ordu eta erdikoa, ostegun arratsaldetan 18: 30etik aurrera.\nIzen-emateak zabalik egongo dira urriaren 1etik 8ra bitartean, helbide elektroniko honetara mezu bat bidaliz: Cultura@irun.org, interesdunaren datuekin; informazio gehiago nahi izanez gero, helbide horretara bertara idatzi edo 943545407 edo 943505408 telefonora deitu daiteke (08:30etik 14:00etara). Izen-ematea doakoa da eta 14 eta 18 urte bitarteko gazteentzat da. Eskabideen kopuruak plaza erabilgarrien kopurua gainditzen badu, zozketa egingo da eta interesdun guztiei jakinaraziko zaie nortzuk parte hartuko duten azkenean. Ikastaroa urriaren 15ean hasi eta otsailaren 25ean amaituko da (oporrak Gabonetan izango dira).\nUrriaren 1ean, zine emanaldia\nLehen edizioak oso balantze positiboa eman zuen. Parte hartzaileek hiru film labur sortu zituzten, horietako bi dagoeneko online eta Bizinema Bang Bangen saio batean ikusi ahal izan dira. Bi hauek eta oraindik estreinatu ez den hirugarren lan bat esklusiban proiektatuko dira ostegun honetan, urriaren 1ean, arratsaldeko 19:00etan, Amaia KZko Hitzaldi Aretoan (sarrera doan, lekua bete arte). Saio berezi honetan David RL bera eta parte hartu duten gazteak izango dira proiektuak azaltzen.\nAipatzekoa da Ekain Zabalak eta Endika Gabilondok sinatutako film laburretako bat, “Gauez” izenekoa, Donostiako Donosskino jaialdiak hautatu zuela berriki.\nPosted in BerriakTagged David R. Losada, irun, irunero, Pelikulak, Tailerra, zinema


Freska zaitez gure ciderekin - Mercadona\nEdari alkoholduna da, sagar-zuku kontzentratu hartzituarekin egina. 4 zapore dituzu aukeran:\nOso ondo ezkontzen da zenbait aperitiborekin, hala nola lupinuekin.\nMango- eta marakuia-cidera\nMango- eta marakuia-zaporearekin. Ezin hobea da era guztietako fruitu lehorrekin batera hartzeko —adibidez, gure nahaste-koktelarekin—.\nMarrubi- eta lima-zaporekoa. Edozein aperitibori laguntzeko, hala nola olibei.\nMasusta-zaporekoa. Oso ondo ezkontzen da zenbait aperitiborekin, hala nola patata frijituekin.\nEzaugarriak eta kontserbatzeko era\nSagarra hartzituta egiten da edari hau.\n% 4,5 alkohol du.\nBanaka nahiz 330 ml-ko 12 botilatxoko packetan saltzen da.\nLeku fresko eta lehorrean gorde behar da, eguzki-argitik babestuta eta inguruan usain bortitzik ez dela.\nWild Panther ciderak nola edan\nOso erraz edaten dira, eta egoki-egokiak dira aperitibotarako, kokteletarako eta edozein otordutarako.\nOso hotz edan behar dira. Horretarako, aurretik hoztu behar dira, eta ez zaie izotzik bota behar.\nEdonolako edalontzietan har ditzakezu: kristal finekoan, luzean, kopan...\nEz astindu ireki aurretik.\nBetiko edariez aspertuta bazaude eta zapore berrien bila bazabiltza, ez bilatu gehiago: aurkitu dituzu! Probatu ciderak, eta goxatu haien zapore bikainarekin. Gogoan izan: Hotz-hotz daudela edan!\nBeste edari batzuk nahiago badituzu, hona hemen gure garagardo onenetako batzuk.\nEta alkoholik edan nahi ez baduzu, berriz, proba ezazu glutenik gabeko Steinburg % 0,0 garagardoa.


About: Egeoko uharteak\nEgeoko uharteak Egeo itsasoan zehar barreiatuta dauden 5.000 uharte eta uhartexka inguruk osatzen duten uhartedi bat da, horietatik 100 baino apur batzuk gehixeago populatuak daudelarik. Uharte hauetako gehienak Greziarenak dira, eta soilik gutxi batzuk Turkiarenak.\nEgeoko uharteak Egeo itsasoan zehar barreiatuta dauden 5.000 uharte eta uhartexka inguruk osatzen duten uhartedi bat da, horietatik 100 baino apur batzuk gehixeago populatuak daudelarik. Uharte hauetako gehienak Greziarenak dira, eta soilik gutxi batzuk Turkiarenak. (eu)\nEgeoko uharteak (eu)


Jakesek garun paralisia eta urritasun funtzionala ditu; maite du kirola egitea, gauzak egin nahi dituela adierazten du, “baina bere gorputzaren preso da”, dio aitak. Aulki berezi bati eta geroz eta gehiago diren boluntarioei esker, lasterketa herrikoietan parte hartzea lortu du mutikoak, eta pozarren dago.\nArgazkia: Euskadi Irratia.\n“Lasterketetan jendea txaloka eta animatzen ikustea gozamena da denontzat, eta Jakesentzat sekulako emozioa da, zoratuta egoten da, etengabe barrez. Egunerokoan, ordu asko dira lanean, fisioarekin, ebakuntzak tarteko… eta gure seme-alaben irribarrea ikustea da gure motibaziorik handiena. Berak kirola egitea maite du eta bizipen horiek guztiak era batera edo bestera sentitzen lagundu nahi diogu”, kontatu du Jakes Lopez beasaindarraren aitak, Euskadi Irratian.\nJakes ez da aulki bereziaz gozatzen duen bakarra\nSemearen gogoa bete asmoz, urritasun funtzionala duten haurrek lasterketa herrikoietan parte hartu ahal izateko egitasmoa jarri du martxan: Zure irrifarra, nire indarra. Funtsean, aulki berezi bat da, haurra bertan doa, eta aulkiari bultzaka korrikalari bat, baina aulkiari bultza egiteko prest dauden boluntarioek erreleboak egin ditzakete. Oraingoz hamalau aulki lortu dituzte, aniztasun funtzionala duten hamalau korrikalarik baliatuko dituzten aulkiak.\n“Guraso bezala askotan zure gain hartzen duzu zama guztia”\nEkimena aurkeztu eta oso denbora gutxian, 43 boluntariok eman dute izena ekimenean parte hartzeko: “Herri mailan hasitakoak gainezka egin du, jende asko ari zait deika, baita Goierri kanpotik ere, eta ez dakizu zer nolako zoriontasuna den hori, zure umea eramaten lagundu nahi duen jendearen deiak jasotzea. Guraso bezala askotan pentsatzen duzu, ‘nik eraman behar dut’, zure gain hartzen duzu zama guztia”, eta horri buelta emateko ere balio dute halako ekimenek.


Kultura arloko hainbat lagunek boikota jasan duten aktoreak babestu dituzte\nKultura arloko 500 lagunek boikota jasan duten aktoreak babestu dituzte\nEspainiako Estatuko 500 bat kulturgilek eta hainbat elkartek sinatutako idaztiaren arabera, ideologia edo jatorria ez litzateke izan behar inor kontratatzeko edo ez kontratatzeko arrazoia.\nEspainiako Estatuko 500 bat aktore, zinemagile, ekoizle, bikoizle, casting zuzendari, makillatzaile, bertsolari, komediagile, idazle, musikari, kazetari, aurkezle, eta dantzarik eta hainbat elkarte profesionalek bat egin dute Euskal Aktoreen Batasunak duela egun batzuk zabaldutako oharrarekin.\nIdatzi horretan, sindikatuak adierazi zuen sektorean haserrea eta kezka sortu dituztela “sare sozial batzuetan hedatu diren difamazioek”, sindikatuko aktore batzuek parte hartzen zuten produkzioei boikota egiteko deialdia zabaldu baitzuten sareotako hainbat erabiltzailek.\nOrain, Espainiako Estatuko hainbat profesionalen babesa bereganatu dute aktoreok, “pertsonen integritateari eta adierazpen askatasunaren eskubideari egindako urraketa horiek salatzeko”.\n“Interprete baten eta, oro har, edozein pertsonaren ideologia edo jatorria ez litzateke izan behar hura lan batean kontratatzeko edo ez kontratatzeko arrazoia”, dio 500 profesionalen sinadura dakarren oharrak.\nBesteak beste, hauek sinatu dute boikota jasan dute aktoreen aldeko agiria: Ramon Agirre, Roberto Alamo, Uxue Alberdi, Anjel Alkain, Asier Altuna, Kike Amonarriz, Miren Amuriza, Nagore Aranburu, Itziar Atienza, Klara Badiola, Ylenia Baglietto, Ramon Barea, Josean Bengoetxea, Patxi Bizquert, Juan Diego Botto, Daniel Calparsoro, Borja Cobeaga, Sara Cozar, Secun de la Rosa, Alvaro de Luna, Karra Elejalde, Iraia Elias, Onintza Enbeita, Xabier Euzkitze, Ane Gabarain, Pascal Gaigne, Jon Garaño, Gari, Aitziber Garmendia, Aizepea Goenaga, Jose Mari Goenaga, Daniel Guzman, Iñake Irastorza, Elena Irureta, Lara Izagirre, Mikel Laskurain, Etxahun Lekue, Igor Legarreta, Ander Lipus, Fele Martinez, Jon Maya, Aitor Merino, Pepon Nieto, Melani Olivares, Jokin Oregi, Gorka Otxoa, Xabier Paya, Sergio Peris-Mencheta, Iñaki Perurena, Martxelo Rubio, Alberto San Juan, Aitana Sanchez Gijon, Xabi Solano, Patxo Telleria, Unax Ugalde, Kandido Uranga, Mikel Urdangarin, Pepe Viyuela, Amaia Zubiria.


Hezkuntza sistemaren oinarrizko erantzukizuna da ikasle guztiek hizkuntza komunikaziorako konpetentzia garatzea. Hezkuntza sistemak, hezkuntza baliabide guztietara sarrera bermatu behar die ikasle guztiei, berdintasun aukerak errespetatuz.\nBera Kruz Ikastolak, Eusko Jaurlaritzaren bidez datozkion Europar Batasunaren gomendioak jarraituz, hezkuntza hirueleduna sustatuko du eta asmo horrekin sartu da Hezkuntza Marko Hirueledun proiektuan. Proiektu honen helburua, Euskal Herriko ikasle guztien konpetentzia linguistikoa hobetzea da. Horretarako, hizkuntzen irakaskuntza eduki kurrikularren bitartez egitea sustatzen du tradizionalki erabili izan den hizkuntzaren ikasketa gramatikala barik metodologia komunikatiboak bultzatuz.\nProiektua, LH4 eta DBH1 mailetan abiatu da astean eman beharreko Gaztelera eta Ingelesezko ordu lektiboak gehituz, hizkuntza bakoitzari astean 5 ordu gutxienez esleituz. Hizkuntzok, gaiak ikasteko tresna eta hizkuntza bera ikasteko erabiliko dira.\nEusko Jaurlaritzak ikasle hauek hizkuntzetan izango duten ikasketa mailaren jarraipena egingo du kurtso amaieran proiektuak iraungo duen 3 urteetan.


Sakanako Nesken Pala Torneoa igandean erabakiko da - Sakana - Guaixe.eus\nMaider Betelu Ganboa 2021-12-23 13:00\nGure Pilota Sakanako XVII. Nesken Pala Torneoko final handiak hartuko ditu igandean, abenduaren 26an, Etxarri Aranazko Euskalerriari pilotalekuak. 11:00etan Lehen Mailako finala jokatuko da, eta segidan Elite Mailakoa. Gaztetxoen mailako finalak abenduaren 23an izanen dira, 16:30etik aurrera\nSakanako Mankomunitateko Kirol Zerbitzuak eta Etxarri Aranazko Gure Pilota Klubak antolatutako Gure Pilota Sakanako XVII. Nesken Pala Torneoa aste honetan erabakiko da. Asteburuan torneoko finalerdiak jokatuko ziren Etxarri Aranazko Euskalerriari pilotalekuan, eta toki berean jokatuko dira final handiak. Gaztetxoak kategoriako finalak ostegunean, abenduaren 23an, erabakiko dira, 16:30etik aurrera. Helduen Lehen Mailako eta Elite Mailako finalak igandean jokatuko dira, abenduaren 26an, 11:00etatik aurrera.\nMaila handiko txapelketa da Sakanakoa, palista onenak lehiatzen direlako. Bikote oso orekatuak egiten saiatzen da antolakuntza, eta horrek txapelketaren ikusgarritasunean emaitza du, orain arteko partidetan emaitzak estu-estuak izan direlako. Asteburuan jokatutako finalerdietan bezala. Lehen mailan, Gure Pilotako Naroa Otxoa etxarriarrak eta Olatz Zulaika gasteiztarrak 25 eta 16 hartu zituzten mendean Nahia Eizmendi eta Andrea Lusarreta, partida borrokatuan. Bigarren finalerdia are estuagoa izan zen. Uxue Agirresarobek eta Olaia Eizagirre etxarriarrak bi tantoren aldearengatik galdu zuten, 23 eta 15, Saioa Berakoetxearen eta Paula Gorostiagaren kontra. Beraz, Zulaika-Otxoa eta Berakoetxea-Gorostiaga bikoen arteko final handia oso borrokatua izango dela ez dago zalantzarik. Ea Naroa Otxoak Lehen Mailako bere lehen txapela lortzerik duen.\nEliteen mailan ere estu joan ziren finalerdiak. Tanto baten aldearekin sailkatu ziren final handira Uxue Murillo eta Itsaso Erasun, Leire Galdosi eta Maider Huiziri 25 eta 24 irabazita. Aldiz, Amaia Irazustabarrenak eta Gure Pilotako Irati Igoa etxarriarrak 17 eta 25 irabazi zieten Irati Saragetari eta Ariane Arrietari. Murillo-Erasun eta Irazustabarrena-Igoa bikoen arteko finala ere handia izango da. Ea Irati Igoak bigarren txapela jarraian janzten duen.\nGure Pilota Sakanako XVII. Nesken Pala Torneoa\nAbenduak 23, 16:30ean, gaztetxoen finalak\nAbenduak 26, 11:00etan, helduen finalak:\n-Lehen Maila: Olatz Zulaika-Naroa Otxoa / Saioa Berakoetxea-Paula Gorostiaga\n-Eliteak: Uxue Murillo- Itsaso Erasun / Amaia Irazustabarrena-Irati Igoa\nOlatz Zulaika-Naroa Otxoa 25 / Nahia Eizmendi-Andrea Lusarreta 16\nUxue Agirresarobe-Olaia Eizagirre 23 / Saioa Berakoetxea-Paula Gorostiaga 25\nUxue Murillo- Itsaso Erasun 25 / Leire Galdos-Maider Huizi 24\nIrati Sarageta-Ariane Arrieta 17 / Amaia Irazustabarrena-Irati Igoa 25


Kategoriaren artxiboa: proposamenak\nGaldakaoko Geminis lokala, sexu askearen paradisua\nSexu askea helburu duen, eta errespetua eta hezibidea ezaugarritzat dituen Galdakaoko Geminis lokalak ateak ireki dizkigu.\nAstero hamar mutil inguruk bisitatzen dute lokal hau, eta nesketan ere geroz eta ohikoagoa da Geminisen bestaldean dagoena ezagutzeko grina edukitzea.\nBikoteen arteko trukaketa da arrakasta edo eskaera gehien duen zerbitzua, baina emakumeen arteko sexuak ere indarra hartu du azkenaldian. Geminiseko arduradunetako batek esan digunez, eguneroko ohikerian erori diren edota aspertuta dauden bikoteentzako irtenbide aproposa izan daiteke halako lokal batera gerturatzea. Morboa piztu eta bikoteen sexu-nahia indartzeko bide izan ahal direlako.\nOstegunetik igandera zabaltzen dute Geminis, eta 40 euro baino gutxiago xahututa, denbora tarte atsegina igarotzeko parada eskaintzen dute han.\nBikoteen arteko elkartrukea ez ezik, beste pertsona batzuen sexu-harremanak zuzenean ikusteko aukera ere eskaintzen dute.\nBesteak beste, dantzalekua, atseden-lekua, logela beroa eta aldagelak dituzte, eta ohiko zerbitzuez harago, nabarmentzekoa da aldiro jai tematikoak antolatzen dituztela.\nKategoria Eguneko informazioa, proposamenak, etiketak bikoteen elkatrukeak, geminis lokala, sexu askea, 16 urria, 2014 egilea erotikus.\nHil aurretik nahitaez praktikatu beharreko 5 sexu fantasia\nSexuarekin lotutako bost proposamen egin zituzten atzokoan, “Akabo Bakea” saioko Luzia eta Sexua atalean. Hain zuzen ere, hil aurretik praktikatu beharreko bost sexu fantasia aipatu zituzten.\nBi pertsona baino gehiagorekin sexua praktikatzea zen horietako bat. Fantasia nahiko arrunta da hau, nesken zein mutilen artean, baina askotan lotsagatik edota aldamenekoek esango dutenaren beldur garelako, ez gara ausartzen aurrera eramaten.\nDena den, swinger fenomenoak adibidez, monogamiatik aldendu eta sexua taldean, modu askean eta mugarik gabe praktikatzera animatzen du.\nBigarren fantasia bat ere aipatu zuten: sexu bereko norbaitekin harremanak izatea. Homosexualitatetik edota bisexualitatetik haratago, sexu bereko pertsona batekin abentura bat izatea esperientzi polita eta aberasgarria izan daiteke. Esan ohi da, nesken kasuan, %80k izan duela inoiz beste emakume batekin fantasiaren bat edo beste.\nHil aurretik probatu beharreko esperientziekin jarraituz, gure hizkuntza ezagutzen ez duen batekin oheratzea gomendatu zuten asteleheneko saioan. Komunikazioak sexuan berebiziko garrantzia badu ere, gau bateko sexu saio baterako, tutik ulertzen ez diogun batekin egoteak morboa izan dezakeela diote adituek. Batez ere, emozioak, hitzez barik, keinuz adierazteko bide izan daitekeelako.\nTantrismoa ere izan zuten hizpide. Isurketa atzeratzeko eta orgasmoa indartzeko ariketek, arnasketa erritmoa neurtzeko gaitasunak eta pelbis aldeko muskuluak kontrolatzeko ahalmenak, plazer maila altuagoa lortzen lagun dezaketela diote sexu tantrikoa praktikatzen dutenek.\nHalaber, abenturak edota sexua praktikatzeko helburuarekin izaten ez ditugun topaketak, bizitza honetan probatu beharreko beste fantasietako bat direla argitu zuten; alegia, momentu jakin batean sexu-lagun bat edukitzeak, bizitza sexual aberasgarriago bat ekar dezakeela azpimarratu zuten, maitasunik gabeko sexuak ere ba omen dituelako alde positiboak.\nEntzun asteleheneko Luzia eta Sexua saioa eta utzi hemen zuen iruzkinak.\nKategoria Eguneko informazioa, proposamenak 27 maiatza, 2014 egilea erotikus.


Jantoki eredu berria Aibak-Ekinfood - Aibak\n943 335 368\nJantoki eredu berria Aibak-Ekinfood\nLeave a Comment\t/ jantoki eredu berria / By Aibak taldea\nBezeroari zuzendutako filosofiarekin %100 eta ikastetxeetarako, haurtzaindegietarako, enpresetarako eta adinekoen zentroetarako egunero milaka menu prestatu eta zerbitzatzea ahalbidetzen duen estaldurarekin, tokiko enpresetatik datozen kalitatezko lehengaien kudeaketaren alde egiten dugu.\nIkastetxeekin izan dugun harremana oso gertukoa izan da beti, bezero-hornitzaile harreman soiletik haratago. Horregatik, Gipuzkoako gero eta ikastetxe gehiagok konfiantza dute gure profesionalen taldeari esker eskaintzen ditugun sukalde-zerbitzuetan: kudeatzaileak, nutrizionistak, sukaldariak, begiraleak eta langile espezializatuak.\nHaur bakoitzaren behar mediko edo sozialen arabera egokitutako dieta pertsonalizatuen aukera zabala eskaintzeaz gain, Aibak – Ekinfood programan ikasleen oinarrizko gaitasunen garapena sustatzen dugu elikadura osasungarriari eta portaera- eta higiene-ohiturei dagokienez.\nOreka bilatzen dugu, osasuntsu eta orekatuta jatea eta, gainera, ikasleei janaria gustatzea eta haientzat jateko erraza izatea.\nUrtetik urtera hazten doan enpresa garen aldetik, etengabeko hobekuntza-prozesu bat jarraitzen dugu, eta horrek, lan egiteaz gain, eskolako jantokia behar bezala kudeatzea eskatzen du.\nHorretarako, urteetan zehar diziplina anitzeko talde bat sortu dugu zentraleko langileekin, sukaldeko langileekin eta jantokiko langileekin, zerbitzuaren kalitatearen aldeko apustuari eusteko.\n← Previous Bidalketa\nCopyrighta 2021 Aibak


Euskal eta quebectar zinema ziklo trukaketa batek emango dio hasiera Saison Québec Pays Basque egitasmoari\n- Joan-etorriko kultur denboraldi honek bi herrialdeen arteko loturak estutzea du helburu.\n- Covid-19ak eragindako egoerak programaren gauzatzea atzeratu duen arren, konpromisoei eutsi izana azpimarratu dute antolatzaileek.\nSaison Québec – Pays Basque egitasmoaren lehenbiziko mugarria Euskadiko Filmategiak, Cinémathèque Québécoisen laguntzarekin, antolatu duen Quebeceko zinema zikloa izango da. Ziklo honek hiru hilabete beteko ditu Euskadiko Filmategiaren programazioan, eta ekoizpen garaikidea du ardatz nagusi. Pour la suite du monde (Pierre Perrault, Michel Brault, 1963) Quebeceko zinema modernoaren oinarri kontsideratzen den filmarekin abiatuko da zikloa. Bigarren emanaldian, Anne Claire Poirier errealizadorearen De mère en fille (1968) proiektatuko da, Quebecen film luze bat zuzendu zuen lehen emakumea izan zen hura.


ETAren armagabetzea. Iragarpena\n«Publikoa eta egiaztatua» izanen da apirilaren 8an ETAren armagabetzea\nFrantziak erantzun baikorrik eman ez duenez, desarmatzea alde bakarrekoa izanen dela iragarri du Berhokoirigoinek. Barne ministroak ondoren eskatu du agintariei jakinarazteko armak non dauden\nMixel Berhokoirigoin gizarte ekintzailea eta Jean Rene Etxegarai Euskal Elkargoko lehendakaria, atzo, Miarritzen, ETAren armagabetzeari buruzko jardunaldietan. ISABELLE MIQUELESTORENA\n2017-03-19 / Ekhi Erremundegi Beloki\nApirilaren 8ko arratsean ETA guztiz erakunde armagabetua izanen da. Hala iragarri zuen Jean Noel Etxeberri Txetx ekintzaileak Le Monde-n, ostiraleko edizioan. Eta atzo goizean Miarritzen (Lapurdi), desarmatzeari buruzko jardunaldietan, Mixel Berhokoirigoinek beste argibide batzuk eman zituen: armagabetzea «gardena eta publikoa» izanen da, nazioarteko eragileek «egiaztatua», eta, horiek ez ezik, gizarte zibilak, instituzioek eta hautetsiek parte hartuko dute. Azaldu zuen nahi dutela Frantziako Estatuak ere parte hartzea, «baina, oraingoz, ez da erantzunik».\nFrantziako Gobernua atzo gauean mintzatu zen lehen aldiz Etxeberrik data eman zuenetik. «Legearekin bat datorren armagabetze bat egoteko konponbide bakarra armategi horiek non dauden agintariei jakinaraztea da», zioen Bruno Le Roux Barne ministroak, ohar baten bitartez. Haren esanetan, «aginte judizialari dagokio» arma biltegiak eskuratzeko eskumena. ETAren arma horiek kasu batzuk argitzeko balio dezaketela ere adierazi zuen.\nHedabide anitzetan ETAk bere zuloen koordenatuak emanen dituela zabaldu bada ere, Etxeberrik ez du baieztatu. «Momentuko, egunaren modus operandi-a ez dago zehaztua. Prentsan agertu den informazioa ez da ez egiazkoa, ez serioa», adierazi du Mediabask-en. Berhokoirigoinek ere ez zuen xehetasunik eman.\nInteres berezia hartu zuen herenegun eta atzo armagabetzeari begira Miarritzen antolatutako foroak. Atzoko bigarren saioan, joan den abenduan Luhuson (Lapurdi) izaniko operazioak sortutako egoera aztertzeko elkartu ziren Anaiz Funosas Bake Bidea-ko presidentea, Berhokoirigoin Luhusoko ekintzailea eta Jean Rene Etxegarai Euskal Elkargoko lehendakaria. Atzera bueltarik gabeko aldebakarreko prozesu baten moduan aurkeztu zuten.\nApirilaren 8ko armagabetzeak izanen dituen printzipio orokorrak iragarri zituen Berhokoirigoinek. Luhusoko operazioaren ondoren, bakearen artisauek bi aukera landu zituzten: Frantziako Gobernuaren parte hartze aktiboa izanen duen armagabetzea edo alde bakarrekoa. Saiakera ezberdinen ondotik Paristik erantzun baikorrik jaso ez dutenez, apirilaren 8ko data iragarri eta alde bakarrekoa izatea erabaki dutela zehaztu zuen. «Kontaktuak egon dira, bide ezberdinetatik. Euskal Herritik eta toki zabalagoetatik egin zaio eskaera, printzipioak helarazteko eta errateko: egin dezakezue, egin behar duzue». Frantzian iragatekoak diren presidentetzako eta legebiltzarreko bozek utziko duten egoerak sortzen duen ezjakintasunaren aurrean, armagabetzea lehenago itxi behar dela jakinarazi diote gobernuari. «Haiekin ala haiek gabe, eta badakite. Ez da xantaia, gardentasuna da. Apirilaren 8ra arte gurekin harremanetan eman eta prozesuan parte hartzeko aukera dute. Diskrezioz nahi badute, berek nahi duten forman; baina, negoziatu beharko diren baldintza eta berme batzuekin, segurtasun eta egiaztatze kontuengatik».\nProzesua publikoa eta gardena izanen dela azaldu zuen Berhokoirigoinek, eta Nazioarteko Egiaztatze Batzordearen partaidetza ere iragarri zuen. «Baldintza teknikoak badaude. Armagabetzea zinez gauzatzen dela segurtatu behar da, armak ez direla beste baten eskuetara iritsiko. Horretarako, egiaztatzaileak behar dira». Halaber, parte hartze zabala izanen dela ere jakinarazi zuen, instituzioen, hautetsien eta herritarren partaidetzarekin, xehetasunik eman ez zuen arren. «Bakoitzak rol bat badu, besteak betetzen ahal ez duena, bere izaera, nortasun edo dimentsioagatik. Osagarriak izan behar gara».\nFrantziako Gobernuari deia\nArmagabetze prozesuaren eguna publiko egitearekin hordago bat bota diote gobernuari. «Galdera egiten diogu: zergatik ukatzen du parte hartzea? Zinez behar du ETA ez armagabetzea? Horren beharra du tentsio estrategiarekin eta erantzun formatatuekin segitzeko?», galdetu zuen Berhokoirigoinek Miarritzeko saioan. «Zinez hala bada, zinez ez badu nahi armagabetzerik, erran nahi du guk behar dugula armagabetzea, eta egin behar dela». Ildo beretik jo zuen Mihel Tubiana Frantziako Giza Eskubideen Ligako ohorezko presidenteak. «Gizarte zibilak ez ditu estatua edo justizia ordezkatu nahi. Oraindik ados jar gaitezke estatuarekin; ez dugu baldintzarik jartzen». Eta gobernuari zuzenduta: «Apirilaren 8ra arte duzue zuen lekua atxikitzeko; bestela, ikusle soilak izanen zarete».\nETAren armagabetzea lurralde oso baten alde bakarreko prozesu gisa aurkeztu zuen Funosasek. «Gatazkaren orrialdea itzuli eta elkarbizitzaren oinarriak jartzea ahalbidetu behar du». Apirilekoa funtsezko erronka bat izanen dela azpimarratu zuen Bake Bidea-ko presidenteak, armagabetzea «behar bezala» eramatea oinarrizko baldintza bat delako, «euskal presoen eta iheslarien etxeratzea eta biktimen aitortza eta erreparazioa landu ahal izateko. Ondoko etapara pasatzeko etapa kolektiboa izanen da».\nBere erantzukizuna betetzeko «prest» agertu zen Etxegarai. Mezu hori berretsi zuen atzo goizean. «Arrisku kolektibo bat hartu behar dugu. Luhusoko operazioa jinen zela ikusten genuen; forma eta lekua ezagutu gabe. Bagenekien Euskal Herriko gizarte zibilak lekukoa hartzen jakinen zuela. Apirilaren 8an hor egonen gara; ez zarete bakarrik izanen».\nEtorkizunari begirako mezu baikor batekin bukatu zuen Berhokoirigoinek. «Lortuko dugu, eta segur naiz, bihar, maite dugun eta nahi dugun Euskal Herria eraikiko dugula elkarrekin. Izanen dira gatazkak, izanen da konfrontazioa, baina konfrontazio hori demokratikoa izanen da. Hori da elkarbizitza».


Irekia Eusko Jaurlaritza - Gobierno Vasco :: Hezkuntza-ituna, bikaintasuna eta irakasleen prestakuntza nahiz egonkortasunaren aldeko apustua\nHezkuntza-ituna, bikaintasuna eta irakasleen…\n\nHezkuntza-ituna, bikaintasuna eta irakasleen prestakuntza nahiz egonkortasunaren aldeko apustua Iturria: Irekia\n\n\n\n\n\n\nHezkuntza Sailak hezkuntza, gizarte eta politika eragileen arteko ituna sustatuko du, ondoren Hezkuntzaren Euskal Lege berri bat onartzeko helburuarekin.\nLanbide Heziketaren Legea izango da beste helburuetako bat.\nEnplegu Publikorako Eskaintzak deituko dira urtero.\nIrakasleen prestakuntzari eta ebaluazioari erabateko bultzada emango zaie.\nEskola-jazarpenaren aurkako plana aurkeztuko da.\nIkerketaren, transferentziaren eta nazioartekotzearen aldeko apustu irmoa, bai Lanbide Heziketan eta baita Unibertsitatean ere.\nCristina Uriarte Hezkuntza sailburuak XI. legealdirako bere Sailak dituen jarduera lerro nagusiak azaldu ditu gaur goizez Legebiltzarrean.\nHezkuntza Batzordearen aurrean, eta bere lantaldeko sailburuordeak lagun zituela –Maite Alonso, Hezkuntza sailburuordea; Jorge Arevalo, Lanbide Heziketakoa; Adolfo Morais, Unibertsitate eta Ikerketakoa; Olatz Garamendi, Administrazio eta Zerbitzuetako sailburuordea- Uriarte sailburuak aurreko legealdiko alderdi esanguratsuenen laburpena egin du, 2017-2020 aldirako berak zuzentzen duen Sailak dituen ildo estrategiko nagusiak azaltzearekin batera.\nHezkuntzaren aldeko Ituna\nErronka nagusien artean, Hezkuntzaren aldeko Itun berri bat bultzatu beharra azpimarratu du sailburuak, Hezkuntzaren Euskal Lege berri bat onartu aurretiko pauso gisa: “Azpimarratu nahi dut guretzat Hezkuntza herri baten erronka dela, erronka kolektiboa. Titular bat aukeratu beharko banu, hauxe nabarmenduko nuke. XI. legealdiak elkarrizketa izango du ezaugarri nagusi, ideia-alderatzea, baina baita sentsibilitateak batzeko borondatea eta kontsentsua bilatzea ere. Hori guztia, gure hezkuntza sistemaren aburuz arautua izan behar duena fideltasunez islatuko duen akordiora iristea helburu hartuta. Eta hori guztia, guztiok partekatzen dugun ideia baten inguruan eraikia: eskola ekitatiboa, inklusiboa, anitza, kalitatezkoa eta bikaintasunerantz doana. (…) Legealdi honetan, elkarrizketa bultzatuko dut, eta akordio batera iristeko adostasuna bilatzea, hau da, hezkuntza komunitate osoaren parte-hartzea eta lankidetza behar dituen itun batera iristeko kontsentsua”.\nIrakasleen egonkortasunak eragin zuzena du hezkuntzaren kalitatean. Horregatik, Uriarte sailburuak aurreratu du legealdi honetan urtero deituko dituela Enplegu Publikorako Eskaintzak. Era honetan, sistemaren egonkortasun handiagoa lortzeaz gain –eta ondorioz, hezkuntzaren kalitatean hobekuntza-, hainbat eta hainbat familiaren ongizate handiagoa ere ahalbidetuko da.\nEPEen maiztasun honek, aurreikusita dauden erretiroak gehituta, Hezkuntzako lantaldeak gaztetzea ekarriko du.\nIrakasleen prestakuntzak funtsezko elementu izaten jarraituko du legealdi berrian, irakasleen profila Euskal Hezkuntza Sistemaren beharretara egokitzea eta eguneratzea. Lan ildo horretan, Hezkuntza Sailak irakasleen ebaluazioari ekingo dio, hauen etengabeko formaziorako lagungarri gertatuko den tresna gisa. Zuzendaritza taldeen lidergoan sakontzen ere jarraituko du Sailak.\nAukera berdintasuna eta eskolaratzea bermatzeko helburuz, eta gizarte babeserako euskal ereduaren defentsan, Hezkuntza Sailak baldintzak betetzen dituzten familia guztiei bermatuko eta erraztuko die bekak eskuratzea. Urtero 55 milioi euro inguru bideratuko dira beketarako. Kopuru hori handitu egingo da, eskaera kopurua betetzeko beharrezko gertatuko balitz.\nEuskal Hezkuntza Sistema eskola inklusiboari eusteko beharrezko dituen erremintez hornitzeko, Hezkuntza Sailak eskola-jazarpenaren aurkako Plan bat aurkeztuko du. Ikastetxeentzat gida balioa izango duen erreferentzia-marko bat, kasuen prebentzioari eta atzemateari modu integralean helduko dion plana, eta jazarpen egoeren aurrean izan beharreko esku-hartzeen koherentzia ere modu integralean planteatuko duena. Dagoeneko, gisa honetako arazoei aurre hartzeko, abian jarrita daude zenbait ekimen, hala nola, jazarpen edo ziber-bullying kasuen aurrean ikastetxeei nahiz ikasleei informazioa eta orientazioa emateko Segurtasun Sailarekin itxitako akordioa.\nLanbide Heziketaren Legea eta Lanbide Heziketaren V. Euskal Plana\nLanbide Heziketaren inguruan, garai berrietara egokitzen jarraitzeko beharra nabarmendu du Hezkuntza sailburuak, nazioarteko erreferentzia izaten segitzeko helburuarekin. Horretarako, Lanbide Heziketaren Lege-proiektua igorriko du Legebiltzarrera, eta legealdi honetan zehar Lanbide Heziketaren V. Euskal Planarekin osatuko da aipaturiko arau hori.\nLanbide Heziketa Dualari dagokionez berriz, Uriartek azaldu du berak zuzentzen duen Sailak formula horren alde egiten jarraituko duela, enpresekin eta gizarte eragileekin koordinazioan. Eta erronka ezarri dio bere buruari: 2020an, Lanbide Heziketako ikasleen %50ak heziketa dualean jasotzea prestakuntza.\nEkintzailetza sustatzen jarraituko du Lanbide Heziketak, eta ikasle ahalik eta autonomoenak trebatzeko apustu eginez. Horretarako, ekintzaile-kulturan murgilduko dira 40.000 ikasle baino gehiago “Ikasenpresa” programaren bidez. Gainera, “UrratsBat” programak ahalbidetuko du Lanbide Heziketako ikasleek 350 enpresa pasa sortzea, euren ikastetxeen laguntzarekin.\nBaina enpresak sortzen laguntzeaz gain, Enpresa Txiki eta Ertainei (ETE) laguntza eskaintzen ere jarraituko du Euskadiko Lanbide Heziketak, hobetzeko eta garai berrietara egokitzeko bere erronkari jarraiki. Datozen lau urteetan, 1.500 ETE inguruk Lanbide Heziketako zentroen aholkularitza izango dute zenbait alderdi berritzaile abian jartzeko, Ekonomiaren Garapena eta Azpiegitura Sailak markatutako politiken ildoan, eta beste erakunde batzuekin elkarlanean.\nEuskarari dagokionez, Hezkuntza Sailak konpromisoa hartzen du Bigarren Hezkuntzako ikasketak euskaraz egin dituzten ikasleek Lanbide Heziketako ikasketak ere euskaraz jarraitzeko aukera bermatuta izan dezaten. Helburua da, 2020rako Lanbide Heziketako ikasleen %50ek ikasketak hizkuntza honetan egitea.\nUnibertsitate Plana eta ikerketari bultzada\nEuskal Unibertsitate Sistema sustatzen jarraitzea izango da erronka nagusietako bat. Indarrean den Unibertsitate Planaren emaitzak aztertu ondoren, legealdi honetan IV. Unibertsitate Plana (2019-2022 aldirakoa) osatuko da. Plan honek zehaztuko ditu oinarrizko ardatzek izango dituzten lan-ildoak: bikaintasuna eta formazioa, nazioartekotzea, eta ezagutzaren nahiz ikerketa-emaitzen transferentzia.\nErronka hauei heltzeko, Goi Mailako Hezkuntzan BPGren %1,5eko gastura iristeko helburuari eusten dio Eusko Jaurlaritzak, finantziazio mixtoaren bidez (publiko-pribatua).\nIkerketak ere behar duen bultzada jasotzen jarraituko du. Arlo horretan, Uriarte sailburuak azaldu duenez, zientzia-politikara eta ikerketara bideratzen diren baliabideek %5eko hazkundea izango dute urtero.\nNabarmentzeko moduko beste erronka bat, BERC deritzen Oinarrizko Ikerketa eta Bikaintasun Zentroen estrategia berriaren definizioa (2018-2012 eperako) izango da. Entzute eta prestigio handiko zentro hauek Eusko Jaurlaritzaren babesa jasotzen jarraituko dute.\nDatozen urteetan, ikertzaileen karrera profesionalaren euskal eredua garatuko du Hezkuntza Sailak, ikertzailearen ibilbidea osatzen duen “Research Associate” programa berriki onartu ostean. Ekimen hau Ikerbasqueren Plan Estrategiko berria (2018-2021 aldirakoa) osatzearekin batera garatuko da.\nBestalde, XI. legealdian unibertsitate-ikasketa eredu propioren garapena ere gertatuko da, Euskal Unibertsitate Sistemako unibertsitateekin koordinazioan. Eredu horretan nazioartekotzea, enpresarekiko harremana eta formazioaren kalitatea ardatz nagusi dituzten titulazioak bultzatuko dira.\nHezkuntza sailburuaren agerraldia, berak eskatuta, bere sailaren jarduera-ildo nagusiak azaltzeko. (11\_10\_06\_02\_0007)


Irekia Eusko Jaurlaritza - Gobierno Vasco :: EHAA xedapena 201705492\nGaiak: ALDAKETA; BAIMENAK; BIGARREN HEZKUNTZA; IKASTEGI PRIBATUAK; IRAKASKUNTZA BERRIAK; LH: LANBIDE HEZIKETA; ERANDIO\nHurrenkenaren zenbakia: 201705492\nErandioko (Bizkaia) «Grupo Hospitalario Quirón» Bigarren Hezkuntzako ikastetxe pribatuaren ordezkariak hasarazitako espedientea aztertu da, zeinaren bidez ikastetxearen baimena aldatzeko eskatzen baitu Lanbide Heziketako heziketa-ziklo berri bat emateko.\nArau hauek ikusi dira: apirilaren 3ko 332/1992 Errege Dekretua, Araubide orokorreko unibertsitateaz kanpoko irakaskuntzak eskaintzeko baimenak ikastetxe pribatuei emateari buruzkoa (apirilaren 9ko BOE); otsailaren 12ko 132/2010 Errege Dekretua, Haur Hezkuntzako bigarren zikloko, Lehen Hezkuntzako eta Bigarren Hezkuntzako irakaskuntzak ematen dituzten ikastetxeek bete behar dituzten derrigorrezko baldintzak ezartzen dituena (martxoaren 12ko BOE); irailaren 12ko 772/2014 Errege Dekretua, Erradioterapiako eta Dosimetriako goi-mailako teknikariaren titulua ezarri eta dagozkion gutxieneko irakaskuntzak finkatzen dituena (urriaren 4ko BOE); apirilaren 12ko 59/2016 Dekretua, Erradioterapiako eta Dosimetriako goi-mailako teknikariaren tituluari dagokion curriculuma ezartzen duena (maiatzaren 6ko EHAA), eta gai horretan aplikatu beharreko gainerako legeak. Horiek horrela, hau\nKode zenbakia: 48018877.\nIzen espezifikoa: «Grupo Hospitalario Quirón».\nTitularra: Grupo Hospitalario Quirón, S.A.\nHelbidea: Leioa-Unbe errepidea, 33 bis.\n– «Erradioterapia eta dosimetria» goi-mailako heziketa-zikloa ematea. Edukiera: ziklo 1, 30 ikaspostu. Txanda: goizez.\n○ «Diagnosi-irudiak eta medikuntza nuklearra» goi-mailako heziketa-zikloa. Edukiera: 2 ziklo (ziklo bat goizez eta bestea arratsaldez emateko).\n○ «Erradioterapia eta dosimetria» goi-mailako heziketa-zikloa. Edukiera: ziklo 1 (goizez emateko).\nAGINDUA, 2017ko martxoaren 9koa, Hezkuntzako sailburuarena, Zallako (Bizkaia) «Bagabiltza» Bigarren Hezkuntzako ikastetxe pribatuari (Bizkaia) instalazioak lekuz aldatzeagatik helbidea aldatzeko baimena emateko dena.\nAGINDUA, 2017ko urtarrilaren 30ekoa, Hezkuntzako sailburuarena, Bilboko (Bizkaia) «Jesús María» Haur, Lehen eta Bigarren Hezkuntzako Ikastetxe Pribatuaren titulartasuna aldatzeko baimena emateko dena.\nAGINDUA, 2017ko irailaren 20koa, Hezkuntza sailburuarena, zeinaren bidez baimena ematen baita Durangon (Bizkaia) dagoen «Sagrado Corazón» Haur, Lehen eta Bigarren Hezkuntzako Ikastetxe Pribatuaren izen espezifikoa aldatzeko.\nAGINDUA, 2018ko urriaren 2koa, Hezkuntzako sailburuarena, Bilbon (Bizkaia) dagoen «La Inmaculada - Hijas de Jesús» Haur, Lehen eta Bigarren Hezkuntzako ikastetxe pribatuaren titulartasuna aldatzeko baimena emateko dena.


Pompili ministroa, Lapurdin hondakin plastikorik gabeko hondartzen egitasmoa sustatzeko | Pays Basque | Naiz\n12 AOûT 2020 - 15:20h\nBarbara Pompili Trantsizio Ekologikoaren ministro frantsesa Biarritzen eta Angelun izan da asteazken honetan, «hondakin plastikorik gabeko hondartzen karta» egitasmoa sustatzeko. Eragile desberdinekin bildu da eta elkarteetako ordezkarien eskariak jaso ditu. Berriki Gobernu frantsesak nekotikoide intsektizida baimentzeko hartu duen hautuaren inguruan hitz egin behar izan du, kazetariek galdetuta.\nBarbara Pompili ministro frantsesak Biarrizlko portu txikian hasi du itzulia. Bob EDME\nItsasoko hondakinak jasotzen dituen ontzi batean hasi du Euskal Herrirarako bisita Barbara Pompilik, Trantsizio Ekologikoaren ministro frantsesak. Jarraian Water Family elkarteko kideek emandako azalpenak entzun ditu Biarrizko portu txikian, eta handik Hondartza Handira abiatu da. Angelun ostera, material jasangarria erabiliz surf taulak egiten dituen Notox lantegian izan da eta baita duela bi aste suteak kalteak eragin zituen Izadia parkean ere.\nPompili ministroak Lapurdin egin duen itzuli txikiaren helburua «hondakin plastikorik gabeko hondartzen karta» egitasmoa sustatzea izan da. Gobernu frantsesak iaz martxan jarri zuen «engaiamendu karta» eta Biarritz izan zen lehenetarikoa egitasmoarekin bat egiten. Egitasmoa beste proiektu zabalago baten baitan kokatzen da, hau da, «gaurtik 2025era zero hondakin plastiko isurtzeko Biodibertsitate plana» egitasmoaren baitan.\nItsasoan amaitzen duten hondakin plastikoen %80ak bere jatorria lurrean duela oroitarazten duen planak, prebentzioa, sentsibilizazioa eta garbiketa ardatz hartuta hamabost konpromiso zehatz hartzera gonbidatzen ditu plana sinatu nahi duten udalerriak. Horrela, karta sinatzen duten herriek haien hondartzetan plastiko gutxiago izateko konpromisoa hartzen dute. Biarritzek esaterako, iazko irailean sinatu zuen karta eta horrekin batera herritarrek jarraitu beharreko jardunbide egokien protokoloa ezarri zuen.\nGaiarekiko sentsibilizazioz lantzeko hainbat neurri barnebiltzen ditu egitasmoak, hala nola, afixa publikoak ezartzea, informazioa banatzea, haurrak eginbide egokiak izan ditzaten heziketa sustatzea, turismoan eta aisialdian lan egiten duten eragileek eginbide egokiak jarraitzeko laguntza ematea, erabilera bakarreko plastikozko poltsak ekiditeko saltokiekin harremanetan egotea, hondartzen garbiketa herritarrak sustatzea, eta hondartza sarrera-irteeretan zakarrontzi egokiak ezartzea.\nPlanaren beste ardatz garrantzitsua prebentzioa da eta berau bultzatzeko ere hainbat neurri ezarriko dira. Besten artean, hondartzetan egiten diren ekitaldietan plastikoaren erabilera ekiditeko neurriak ezartzera behartuko dituzte antolatzaileak. Bestalde, praktika egokiekin bat egiten duten ostalaritzako eragileak sustengatuko dituzte eta, horrekin batera, material iraunkorren erabilera bultzatu beharko dute karta sinatzen duten udalerriek.\nHartutako konpromisoa bete ote den egiaztatzeko jarraipen adierazleen bidez ebaluazio bat egingo da uda sasoiaren amaieran. Horretarako, udalerri bakoitzak adierazleen emaitzak trantsizio ekologikoaren ministerioari igorri beharko dizkio. Adibidez, sentsibilizazio afixen presentzia zenbatekoa izan den, ikasleentzat antolatutako ekimen kopurua, informazio bilkura kopurua, egitasmoarekin bat egin duen merkatari kopurua, eta antzeko datuen berri eman beharko dute kartaren sinatzaileek.\n«Ideia da kartak ahalik eta zabalkunde handiena izatea, zeren trantsizio ekologikoa gauzatzeko ideia handiak izan ditzakegu, baina lurraldeek ideiak bere sentitzen ez badituzte ezer gutxi egin dezakegu, lekuko eragileen parte hartzea ezinbestekoa da», nabarmendu du Barbara Pompilik.\nKazetarien aurrean Biarritzen\nUraren, osasunaren eta planetaren babeserako hezkuntza helburu duen Water Family elkarteak «Karta Eco Responsable» izenez bataiatu duten egitasmoa aurkeztu dio Pompili ministroari. Biarrizko Arrantzaleen kaian muntatu duten ikasgela moduko batean eman dituzte azalpenak eta amaieran eskakizun bat egin diote Gobernu frantseseko ordezkariari: «Ekologiak hezkuntza programaren baitan egon behar du, Gobernuak bere garrantzia ulertu behar du».\nBiarrizko Hondartza Handian lagun talde batek egin duen garbiketa herritarraren lekuko ere izan da Pompili eta une hori hautatu du prentsaren aitzinean hitz egiteko.\nOrdea, kazetariek egin dizkieten galderen artean oihartzun gehien izan duena ez da izan itsasoko uraren edo hondartzen kalitatearen ingurukoa, berriki hartu duen bestelako erabaki baten ingurukoa baizik. Izan ere, erremolatxa ekoizleei nekotikoideak erabiltzeko baimena eman die Trantsizio Ekologikorako Ministerioak eta auziak hautsak harrotu ditu, ministroa berak erleak hiltzen dituen intsektizida debekatzearen alde agertu baitzen 2016an.\n«Imajinatzen duzue zein erabaki zaila den?» galdetu die Pompilik kazetariei. «Hau ekiditeko edozein proposameni irekia naiz, baina epe motzera ezin dugu intsektizida hori gabe egin, bestela ezingo da erremolatxa ekoiztu Frantzian», adierazi du ministroak.\nSurf taulak eta Izadi parkea\nAngelun Notox enpresa ezagutu du Pompili ministroak. Gertutik ikusi ahal izan du surf taulak egiteko material jasangarriak erabiltzen dituen lantokia. Frantzia iparraldeko zuntz-lihoa, Landetako kortxoa, Bretainiako biomasa erretxina eta Akitaniako poliestireno birziklatua erabiliz surf taulak nola egiten dituzten azaldu diote ministro frantsesari taula egileek.\nItzulia Izadia parke naturalean amaitu du Gobernu frantseseko ordezkariak. Uztailaren 30eko gauean Xibertan izan zen sutearen ondorioak zuzenean ikusi ahal izan ditu eta bertan eraikiko den egitasmo berriari laguntza emateko prestutasuna erakutsi du.


Kasilda, zure ordua da - Steilas\nKasilda, zure ordua da\nDonostiako hondartzetan biluzik bainatzea bezain ederra, emakumeok gure eskubideen jabe bizi ahal izateko lan egitea bezain garrantzitsua, eta emakumeen eskubideen atzerakada izugarria ekarri nahi zuten frankistei aurre egitea bezain adoretsua. Halakoxea zen Soledad Casilda Hernáez Vargas, bai bera eta bai bere bizitza: ederra, garrantzitsua eta adoretsua. Eta hala adierazi nahi dugu idatzi hau sinatzen dugun hainbat emakumek.\nKasilda duela mende bat baino gehiago jaio zen, Gipuzkoako herri batean, nahiz eta bere bizitzaren zati handi bat Donostiako Egia auzoan pasatu. Anarkista ezagun horri esker, emakumeon askatasunari buruzko eztabaida asko jarri ziren mahai gainean. Nudismoa, familia eredua, gure gorputzaren jabe izatea, emakumeoi ezarritako rolekin apurtzea… Ez da beharrezkoa berak egindako guztia babestea onartzeko benetan pertsona garrantzitsua izan zela hainbat ikuspuntutatik begiratuta. Emakumeon eskubideei dagokienez, dudarik ez, baina baita frankismoaren aurkako borrokan ere.\nAurten, 80 urte beteko dira altxamendu frankista hasi zenetik 1936ko uztailaren 18an. Eta Donostiak altxamendu horri aurre egin zion. Eta frankistak geldiarazi zituen —egun gutxi batzuk iraun bazuen ere—. Larramendi kaleko frontean ibili zen Kasilda Errepublika defendatuz. Gaur, Errepublikaren Eguna izanik, ezinbestean Kasilda gogoan hartu eta omentzeko eguna dugu donostiarrok, emakumeok eta antifrankistok.\nHorregatik, eskaera zehatz bat babesteko asmoarekin idazten ditugu lerro hauek: Soledad Casilda Hernáez Vargas andreak bere bizilekua izan zen Egia auzoan plaza bat izan dezala eskatzen dugu. Eta hala eskatu nahi diegu, gainera, Donostiako Udal talde politiko guztiei, beraien eskuetan baitago.\nBadira urteak Emakumea eta Hiria Foroak (1998tik lanean ari den foroa) Donostiako kaleetan emakumeen presentzia areagotzeko proposamenak egin zituela; tartean, Kasildarena. Izan ere, Donostiako kaleen %10ek bakarrik dute emakumeen izena. Orain, talde politiko batek mahai gainean jarri du proposamen zehatz bat eta berau eztabaidatuko dela badakigu. Gutun honen bidez, oso mundu ezberdinetatik gatozen hainbat emakumek Kasildari omenaldi hau zor diogula babestera gatoz.\nKasilda, oraingoan bai, zure ordua da.\nARTIKULU HAU HONAKO HAUEK SINATU DUTE: Arantxa Elizondo Lopetegi, Zientzia Politikoetako EHUko irakaslea; Joxepa Bornaetxea Estela, Bilgune Feministako kidea eta EH Bilduko partaidea; Nagore Iturrioz, Steilas sindikatuko eta Medeak emakume taldeko partaidea; Begoña Pecharroman, antropologo, ikertzaile eta Emakumea eta Hiria Foroko partaidea; Ascension Martinez, historialaria eta Emakumea eta Hiria Foroko partaidea; Pilar Romea, Dan Dai Egiako emakume taldeko kidea eta Egia Bizirik auzo elkarteko kidea\njoakin2016-04-14T15:13:00+02:002016 14 apirila |Albisteak, Emakumea, Iritzi Artikuluak, Jendarte mugimenduak|


13:36, 25 otsaila 2020ko berrikusketa\n13:08, 25 otsaila 2020ko berrikusketa (aldatu)\n13:36, 25 otsaila 2020ko berrikusketa (aldatu) (desegin)\nJose Maria Coreraren iritziz, berriz, [[XVI. mende]]aren bigarren hamarkadan agertu ziren lehen aldiz erraldoiak Nafarroan, Iruñean San Ferminen prozesioaren aurretik dantzan, eta hainbat agirik erakusten du mende horretako bigarren erdialdean Migel Burladari eta honek lanean izandako lagunari 40 erreal ordaindu zizkietela, ''“San Roke dohatsuaren egunean erraldoiekin ibiltzeagatik”''. Baina ia hirurehun eta berrogeita hamar urte lehenago ageri zaizkigu jada, []an hain zuzen, erraldoi eta buruhandi figurak [[Bartzelona]]n, [[Bestaberri]] edo Gorpuztiko ospakizun erlijiosoei loturik. [[Bilbo]]n ere badira XVI. mendearen hasierako ([]) erreferentziak, Gorpuzti Egunaeguna buruhandi eta erraldoi eta guzti ospatu izanari buruzkoak. [[Azpeitia]]k [[San Inazio Loiolakoa]]ren kanonizazioa zela-eta antolatu zituen festetan ere izan zen, jasota baitago, ''“oso eite ederreko eta aberats jantziriko erraldoien dantza bat, eta lurralde honetan berria izanik asko gustatu zitzaion jendeari”''; []. urtea zen.<ref name="gipuzkoaeus"></ref>


Irekia Eusko Jaurlaritza - Gobierno Vasco :: 526.000 euro dirulaguntzatan, Lanbide Heziketako itunpeko ikastetxeetako eskaintza partzialerako (Gobernu Bilera 2021-5-25)\n526.000 euro dirulaguntzatan, Lanbide…\n<img src="https://www.irekia.euskadi.eus/uploads/cover_photos/69308/original/fotoconsejo.jpg" style="max-width:100%" alt="" />\nGobernu Kontseiluak gauko bileran onartu du, Hezkuntza sailburuak proposatuta, Lanbide Heziketako irakaskuntzak ematen dituzten Euskadiko itunpeko ikastetxe pribatuei zuzenduriko Agindu bat. Honen bidez, dei egiten zaie aipaturiko ikastetxeei 2021-2022 ikasturterako dirulaguntzak eska ditzaten, eskaintza partzialeko modalitatean heziketa-zikloak emateko. Deialdi honen baitan eman daitezkeen dirulaguntzen guztizko zenbatekoa 526.000 eurokoa da.\nKopuru hori honela banatuko da: %70 industria-eremuko zikloetara bideratuko da, eta %30 zerbitzuen eremuko zikloetara.\nEskaintza partzialak, modulu edo ikasgai solteetan matrikula egiteko aukera ematen dio Lanbide Heziketako ikasleari. Ohiko matrikulan, aldiz, ikasleek ikasturteko modulu guztietan matrikulatu behar izaten dute. Eskola orduetan bertaratzeak derrigorrezkoa izaten jarraitzen du modalitate honetan, baina denbora gutxiago eskaintzen zaionez, ikasleak bestelako jarduera batzuekin bateratu dezake modulu hauek ikastea.\nKualifikazio maila hobetu nahi duten 18 urtetik gorako pertsonei zuzendua izaten da eskaintza partziala, beti ere Lanbide Heziketako zikloetara sartzeko baldintzak betetzen badituzte. Lanbide-modulu hori edo horiek gaindituz gero, ziurtagiri akademikoa eta lortutako konpetentziei gehitzeko akreditazio partziala lortzen ditu ikasleak. Matrikulazio epea ikasturte hasieran ireki ohi da.\n2020-2021 ikasturte honetan, Lanbide Heziketako itunpeko 12 ikastetxek eskaintzen dute eskaintza partziala. Zehazki, 16 heziketa-ziklotako 85 modulu, erdi mailakoak nahiz goi mailakoak.


Sasoeta eta Landaberri ikastetxeetako ikasleek ikasturte honetan zehar Agenda 21 Eskolarrean egindako lanaren berri eman zuten batzar-aretoan. Bi ikastetxeetako ordezkariek udalbatzako eserlekuak hartu zituzten egun batez, beren lanean aurkitu dituzten hutsune eta arazoak eta egin dakizkiekeen hobekuntzak azaltzeko. Hilabete hauetan zehar gure herriko kale eta plazetan ikusi dituzten eta mugikortasun jasangarria zailtzen duten portaera ez egokien kontu ere eman zuten.\nOndoren, zenbait galdera egin zizkioten alkateari, zeinekin batera baitzeuden hezkuntzako zinegotzia eta hirigintzako, obretako eta ingurumeneko zinegotzia. Zaballosek galdera guztiei erantzun zien, mugikortasun jasangarriaren arloan jadanik abian diren edo udalaren aurtengo aurrekontuetan aurreikusita dauden ekintzen berri emanez.\nIkasturte honetan, proposamenak 3 ataletan banatu ditugu: alde batetik ikastetxe bakoitzari dagozkionak eta bestetik udalerriari oro har zuzendutakoak.\nHauek dira alkateari zuzendu zizkioten proposamenak, hainbat ardatzetan banatua (PDF formatuan agenda ikusi):\nHerri barruan auto partikularraren erabilera murrizteko.\nBidegorrien eta oro har garraio publikoaren erabilera sustatzeko.\nBehar ez bezala ez aparkatzeko, batez ere eskoletako sarreretan.\nJokabide desegokiak ekiditeko, “Eskola-bidea” dela azpimarratzeko seinale adierazgarriak ipintzea.\nBIZIKLETAK ETA BIDEGORRIAK:\nOinezko bideen eta bizikleta-bideen sarea hobetzea.\nBidegorriak eskoletaraino luzatzea.\nBizikletentzako aparkalekuak jartzea herriko leku desberdinetan.\nBidegorrien erabilera bultzatzeko, bizikletak alokatzeko sistema bat jartzea, Donostiako DBizi sistemaren antzera.\nOinezkoen pasabideetan segurtasuna bermatzeko, semaforo eta zebrabide gehiago ipintzea. Adibidez, Orian, “Ruta 33”ren parean, zebrabidea jartzea. Ez dago modu segururik errepidea gurutzatzeko parte horretan.\nEspaloiak zabaltzea hainbat tokitan, hala nola Kale Nagusian udaletxe zaharraren aurrean, Sasoetako aldapan...\nEspaloietan oinezkoen bidea oztopatzen duten ibilgailuak eta tabernetako terrazen tokia kontrolatzea eta arauak betearaztea.\nIBILGAILUAK HERRI BARRUAN:\nKotxeen abiadura moteltzeko neurriak hartzea: semaforoak, seinaleak...\nGarraio publikoaren erabilera sustatzeko, “Manttangorri” zerbitzuaren maiztasuna handitzea eta garraio-enpresekin linea bakoitzeko eskaintzaren merkatzea adostea.\nHipodromoko zubitik ikastolara doan bidean oinezkoen segurtasuna bermatzeko hartu beharreko neurriak adostea Donostiako Udalarekin. Hainbat aukera ikusten ditugu: bidea zabaltzea, norabide batekoa izan dadila, espaloia edota bidegorria izan dezala...\nAipatutako bide honetatik ikastolara doan aldapa hobetzea, lurra beheraka mugitu da eta.\nIkastolan bertan jangela balego edota ordutegi jarraitua bagenu, autobusaren bidaiak murriztu egingo lirateke.\nIkasleon segurtasuna bermatzeko, gure eskolarako bidea babestea. Hainbat aukera ikusten ditugu: espaloiak zabaltzea, espaloi eta errepide artean hesia jartzea, batez ere kotxeak espaloira ez igotzeko...\nEskolako sarrera-irteeretan udaltzain baten presentzia, hainbat gurasoren jokabide desegokiak ekiditeko.\nGure autonomia eta jokabide arduratsuak bultzatzeko eta gure arteko harremanak sendotzeko, oinez egiteko bide alternatiboak diseina daitezen eskatzen dugu. Beheko jolasgunetik eskolara sarbide berri bat egiteko eskatzen dugu.


Ostirala, 29 maiatza, 2020\nHartara, "aurreko egunetan garbiketa sakona egin dugu, eta egunero segurtasun- eta garbitasun-neurriak hartzen ditugu". Ikastolako Zuzendaritzako ordezkari Elena Errastik azaldu du klase presentzialak baliagarriak direla ere selektibitatea egingo duten ikasleen "emozioak kudeatzen laguntzeko". Atzo goizean berrekin zieten klase presentzialei Arizmendi Ikastolako Batxilergoko 2. mailako ikasleek Gaztelupen eta Almenen. Gauza bera egin zuten Zereginen Ikaskuntza Gelako lagunek aste honetako astelehenean, eta Lanbide Heziketakoek aurreko astean. Beraz, Zaldibarren,...\nAstelehenean zabalduko da Udalaren Gizarte Zerbitzuen bulegoa aurrez hitzordua eskatuz\nIker - 2020-05-29 0\nHasiera batean maileguak eta itzulketak egiteko soilik egongo da zabalik. Udalak adierazi du "ahal bezain laster, egoerak onartzen duenean, eskainiko ditu gainerako zerbitzuak". Beheko testua: Udala. Astelehenetik aurrera, itzulketa guztiak buzoian egingo dira eta maileguak aldez aurretik eskatu beharko dira etxetik. Aukera desberdinak eskaintzen ditu bibliotekak maileguak egiteko: Online katalogoa erabili daiteke liburuak eskatzeko (www.katalogoak.euskadi.eus)Bibliotekarekin harremanetan jar daiteke mezu elektroniko...\nAtzo Udal-gobernuak 2020ko Aurrekontuen moldaketaren berri eman zuen prentsaurreko bidez. EH Bilduk azaldu duenez "egindako gauza moduan saldu zuen Udalbatzarrean onartu aurretik". Izan ere, erabakia Osoko Bilkurak hartuko du asteartean. Argazkia: EH Bildu. Koalizioak salatu duenez, "ez da egia esaten ari direna eta modu arriskutsuan zuhurtziaren kontra jokatzen ari dira". Iragarri du azalpenak Osoko Bilkurak emango dituela, streaming bidez ere jarraitu ahal izango dena.\nAurtengo edizioa oso berezia izan da: COVID-19aren ondorioz parte-hartzaileek lan guztiak etxe barruan egin behar izan dituzte. Argazkiak, bideoak eta testua: EUSPOT. Sari banaketa ekitaldia streaming bidez Aurtengo sari banaketa ekitaldia berezia izan da, etxetik jarraitu ahal izan da ekitaldia zuzenean eta horretarako antolatzaile eta babesleekin konexioak egin dira sariak emateko orduan. Aforo arazorik ez denez izan inoiz baino pertsona gehiagok jarraitu dute sari banaketa...\nEkimena antolatu dute gaur Eroskin lan-pentsio duinak aldarrikatzeko\nUrtarrilak 30eko greba baino lehen informazio banaketa antolatu dute Burguer King-eko obren aurrean eta Eroski barruan\nArrasaten positibo 1 atzeman da, ospitaleari Covid-19az erlazionatutako paziente batzuk dagozkio\nGoiko eta beheko grafikoak: Osasun Saila. Osasun Sailaren arabera, atzo arrasatear batek positibo eman zuen koronabirusaren proban. Baita eskoriatzar...\n20 minutuz AP-1 autobidea itxiko da Eskoriatza eta Bergara artean\nAsteazkenetik ostegunera bitarteko gauean egingo da errepide itxiera, 00:00etatik, 01:00era bitarte.


Mitoak agur esan zigun\nBy jazzaldia 25/07/2019 Berriak\n44.000 pertsona bildu ziren atzo Zurriola hondartzako Agertoki Berdean folkaren dama handia entzuteko. Mitoak, legendak erakartzen ditu agertoki horrek. Bertatik pasa diren artisten zerrenda distiratsua da oso: Bob Dylan, Patti Smith, B.B. King… Baezek berak adierazi bezala, bera ikusteko azken aukera zen gainera; izan ere, Fare Thee Well Tour birarekin agur esango die kontzertu handiei. Eta gogoan iltzatuta geratuko zaigu. Bere ibilbideko abesti esanguratsuenak eskaintzeaz gain, Mikel Laboaren Txoria Txori eta No nos moverán ereserkia kantatu zituen bertako entzuleen gozagarri. “Ondo ibili” gisa itzuli daitekeen Fare The Well kantuarekin esan zuen agur. Eta guk ere gauza bera opa diogu: “Agur, Joan, izan ondo” .\nJamie Cullum ez da mito bilakatu oraindik. Gaztea da, baina etengabe gorantz doan ibilbideari eutsiz gero, ziur bihurtuko dela mito. Donostiarrek asko maite dute eta hirian eman dituen kontzertu guztiak bikainak izan dira. Atzokoa ere halaxe izan zen. Bertaratu ziren 53.000 entzuleak harrapatu zituen lehen minututik eta bi orduz izan zituen kateatuta. Bukaera txundigarria izan zen, bat-bateko maitasun kantu bat eskaini zion Donostiari eta I’ve Got You under My Skin abestiarekin lotu zuen.\nJazz Band Ball-ean, hasierako eguneko festan, publikoa izan zen protagonista. Batetik bestera zebilen, Kursaal inguruko kontzertu eskaintza askotarikoaz gozatzen.\nHarrera beroa egin zioten Love & Revenge: Music and Cinema from the Arab World ikuskizun bitxiari. Musika-tresna arabiarrak erabilita, abangoardiako musika jo zuten aspaldiko film egiptoarren irudiekin uztartuz.\nOhi bezala, estilo ugaritako musika izan zen Jazz Band Ball-ean. Dan Barrett Classics Jazz All Stars eta Saxophone Con-Clave taldeek jazz klasikoa eskaini zuten. Mikel Azpirozek gidatzen duen Elkano Browning Cream taldeak proposamen berritzaileagoa ekarri zuen: groove fresko eta dantzagarria.\nJostari, libre, aritu zen Rei gitarra-jotzaile eta abeslari japoniarra. Japoniako blues-poparen figura berria da musikari gaztea eta diskoetxe handi batek fitxatu berri du. Gitarra indartsuaz lagunduta, emanaldi dibertigarri eta gustagarria eskaini zuen. Etorkizun oparoa du aurretik.\nOla Onabulé kantari anglo-nigeriarrak soularen jaun dotorea dela erakutsi zuen eta emozio eta birtuosismo handiko zuzenekoa oparitu zuen.\nShare the post "Mitoak agur esan zigun"


Lan Osasuna eta Segurtasunaren Komitean aurkeztu diren salaketak\nInformazio orokorra eta prozesu aldia\nEHPI jardueren egutegia, ikastaroko edukiak, deialdiak\nBost urte ETA gabe\nBadira bost urte ETAk borroka armatua utzi ondorengo egoera berrian gaudela\nELA eta ErNEk benetako negoziazioa exijitzen diote jaurlaritza berriari. Aldi berean 2020 antolaketa Plan berriaren inposaketa salatzen dute\n21ean 08:30etan Legebiltzarrean, eta 09:00etan Berroziko sarreran, elkarretaratzea egingo dugu\nELA-Ertzaintzak EuroCOPen udazkeneko bileran parte hartuko du\nBartzelonan urriak 25 eta 26an egingo da. Bertan europako polizia ezberdinen lan-baldintzei eta herri-segurtasunari buruzko bost ebazpen onartzera aurkeztuko dira:\nELA Ertzaintzak salatzen du 2020 Ortzimuga Plan berriaren inposaketa\nErtzaintzaren Zuzendaritzak, ertzain guztion legezko eta egiazko ordezkariak mespretxatuz, Ertzaintzako kide guztiei publizitate ekitaldi baten parte hartzera dei egin die: hiru ordu eta erdi iraungo du, Berrozin egingo da, urriaren 21ean, “euren” ...\nELA – Ertzaintzak, auzitegietan pasatzen dela pasata ere, 25. promozioko 250 ertzainak lanean edukitzea eskatzen dio Eusko Jaurlaritzari\nELA-Ertzaintzak ondo deritso EAEko JANk erabakitakoari. Hain zuzen ere, XXV. promozioko 250 ertzainen izendapena baliogabetzea atzera bota du. Horrenbestez, prozesua geldiarazteko Estatuko Abogadutzak egindako eskaerari aurka egin dio.\nPlantila murrizketarik ez! 25. eta 26. promozioak aurrera!\nELA eta ErNE sindikatuek (Ertzaintzan gehiengodunak dira), Gobernuaren azpiordezkaritzan elkarretaratuko gara, Moyua plazan, datorren asteartean, 2016ko irailaren 27an, 11:00etan.\nHizkuntza-eskakizunak egiaztatzeko azterketetara deia 2016/09/08\nEHAAn (171. zk., 2016ko irailaren 8a, osteguna) EBAZPENA, 2016ko uztailaren 26koa, Herri Arduralaritzaren Euskal Erakundeko zuzendariarena, hizkuntza-eskakizunak egiaztatzeko azterketetara deia egiten duena, argitaratu da.\nELA-Ertzaintzaren balorazioa Sila eta Bakegintza eta Elkarbizitzatarako Idazkaritza Nagusiak Ertzaintzako sindikatuekin egindako bilerari buruz\nMantendutako bileraren ondoren Saila ere hauteskunde kanpaina dagoela amaitzen gara.\nELA-Ertzaintzak salatzen du Ertzaintzan gero eta lan-prekarietate gehiago dagoela\nLemoiz udalerriaren herri-segurtasuna Getxoko ertzain-etxearen ardurapera zabaltzen da horretarako beharrezkoa den plantila egokitzapenik egin gabe\nELA Ertzaintzak, Ertzainetxeetako kanpokaldeko argiteria ez aktibatzeagatik, Segurtasun Sailaren arduragabekeria salatzen du. Honek, irizpide ekonomikoak eta murrizketak lehenesten ditu segurtasunaren gainetik.\nInformazio orokorra eta prozezua\nEAEJAN-ak 250 pertsonako EPEa Ertzaintzan gelditzen du\nELA- Ertzaintzak Eusko Jaurlaritzari eskatzen dio Ertzaintzarako hasi duen 25 promoziorako EPEari eustea eta azkeneraino eraman dezala\n"Euskal kasuan izandako bizitzeko eskubidearen aurkako urraketen argazkiak" agirian Iñigo Cabacas sartu izana\nELA – Ertzaintzak adierazi nahi du, Lehendakaritzak "Euskal kasuan izandako bizitzeko eskubidearen aurkako urraketen argazkiak" agirian Iñigo Cabacas sartzeko iragarpena dela eta:\nLehenengo eta bigarren hizkuntza eskakizunerako hizkuntza gaitasun ikastaro trinkoaren 2016ko bigarren eta lehen edizioaren deialdia argitaratu da\nErtzaintzaren lehenengo eta bigarren hizkuntza eskakizunerako hizkuntza gaitasun ikastaro trinkoen 2016ko deialdia, parte hartzeko onartuen eta ukatuen zerrenda, Ebazpena, 2016ko uztailaren 18an argitaratu da. Haren aurka jotzeko errekurtsoa jar ...\n103 Negoziazio mahaia\nGaur, uztailak 13, Segurtasun Sailak berriro ere argi erakutsi du ez duela inolako negoziatzeko nahirik. Hortaz, lege-iruzurra egiten du, ezen legeak ezarritako tresnak erabiltzen ditu bere nahi hutsak inposatzeko. 103 negoziazio mahia eta ...\nETAren mehatxua dela eta (1990-2011), ertzainek eta haien familiek jasotako bidegabekeriari buruzko txostena\nELA Ertzaintzaren ustez txostenak egoera larri hortan Ertzainek segurtasun sailetik jaso genuen utzikeria eta bakartasuna isladatzen du. Baina gaur egun ere, Segurtasun sailatik jasotzen dugun mespretxua eta errespetu falta oso larria da.\nELA-Ertzaintzak bere atsekabea azaltzen du Bruselas-eko atentatuen ondoren\nELA-Ertzaintzak, Bruselasen atzo izandako atentatuen ondoren, bere atsekabea azaldu nahi du. Hau dela eta, biktimen familiei bere elkartasuna adierazten die. Horrelako basakeriek ez dute justifikaziorik eta gure gaitzespen osoa dute. Gehiago irakurri\nBiarritzen polizia-kontroletik ihes egindakoen atxiloketa\nELA-Ertzaintzatik zorionak ematen dizkiogu era batera edo bestera atxiloketa eragin duen antolaketan parte hartu duten guztiei. Joan den asteburuan Frantziatik polizia-kontrol batetik ihes egin zutenen atxiloketan hain zuzen ere\n103 Mahaiaren bilera\n103 Mahaiaren bilerak honako gai-zerrenda zuen:\n1.- Deialdietarako hautaketa prozedura (C124)\n2.- Lan-baldintzen Akordioa eta Kalte-ordainen Dekretua\nLehenengo hizkuntza eskakizunerako hizkuntza gaitasun ikastaro trinkoaren 2016ko lehen edizioaren deialdia argitaratu da\nEbazpena, 2016ko otsailaren 15ekoa, Giza Baliabideen zuzendariarena, Ertzaintzaren lehenengo hizkuntza eskakizunerako hizkuntza gaitasun ikastaro trinkoaren 2016ko lehen edizioaren deialdia egiten duena, Hizkuntza Normalizazioan argitaratu da.\nELA-Ertzaintzak salatzen du Segurtasun Sailburuak sindikatu-ordezkariei ez diela uzten Ertzaintzaren kontseiluko eztabaidetan parte hartzen\nSailaren inposaketa eta jauntxokeria hori dela-eta ELA eta ErNE sindikatuko ordezkariok mahaitik jaiki gara, eta SiPE sindikatuko ordezkariak ere erabaki horrekin bat egin du.\nELA- Ertzaintzak Segurtasun Sailaren antolaketa-anabasa eta geldotasuna dela-eta Euskadiko Fiskaltzari babesa eskatzen diogu.\nEuskadiko Fiskal Nagusiak adierazi du salatutako gaia bere eskumenekoa denez gero argibidetarako espedienteari hasiera emango diola\n103 Mahaia: Murrizketa eta antolaketa anabasaren antolaketa alde jarraitzen dute\nBeste behin ere Segurtasun Sailaren ordezkariek ertzainei begirune eza erakutsi die, izan ere, ezer negoziatzen ez den negoziazio mahai batera biltzeko deialdia egin dute.\nELA-Ertzaintzak Europar Batzordean salatzen du segurtasun mehatxu berriengan murrizketek duten eragina\nELAren ordezkariek eskatu dute EB osoan protokolo, jarraibide eta oinarri bateratuak izatea. Baita, formazio eta parekatze handiagoa ere\nELAk eta ErNEk Ertzaintzako autoen-parkea egoera salatzen dute\nErtzaintzako autoen-parkea egoera negargarrian aurkitzen da\nELA eta ErNEk salatzen dute Ertzaintzaren ikerketa arloko anabasa eta zurruntasuna\nELA eta ErNE sindikatuek Donostiako justizia jauregiaren aurrean elkarrekin salatzen dugu Ertzaintzaren ikerketa arloan gaur egun bizi dugun erabateko urritasun egoera, eta Segurtasun Sailaren zurruntasuna.\nESAN "sindikatuak" behin eta berriz ertzainei ziria sartu die\nLehenengo adierazi zuen 2013ko antzinatasunagatiko baimen-egunak banan-banan errekurritu zituela, eta GEZURRA ZEN. ETA ESAN-ek ondotxo ZEKIEN.\nHurrengo, publikoki adierazi zuen ESAN-ek bermatzen zuela erreklamatzeko urtea pasata ere ...\nGai ordena: Polizia Legea. Akordio arautzailea (ordutegiak)\n2015tik aurrera berreskuratzen dira antzinatasunagatiko baimen-egunak\nEUROCOP biltzar nagusia\nEuroCOP: nazioarteko sindikatu eta polizia elkarteen erakundea da, ELA, gainera, kide fundatzailea da. Biltzarra egin du Dublinen azaroaren 16 eta 18 bitartean, eta bertan lehendakaritza eta batzorde berriaren hautaketa egin da.\nLanpostu Zerrendak eta ertzaintzaren egitarua aginduak\nEuskal Herriko Poliziari buruzko Legearen aldaketa\nBosgarren aldiz aldatzeko Lege-proiektua aurkeztu da\nELA-Ertzaintzak Zerbitzu-eginkizunak direla-eta Segurtasun Sailak egin duen eskaintza errefusatu du; izan ere, ez bait du gaur egungo lanpostutik urrunago ez joatea bermatzen, ez eta Ertzaintzaren euskalduntzea ere\nAuzitegi Gorenak Eusko Jaurlaritzaren helegitea ukatu eta ELAri arrazoia eman dio Ertzaintzako langileen antzinatasun-egun edo “canoso”en inguruko erreklamazioan 2015/09/24\nELA-Ertzaintzak Segurtasun sailari exijitu dio eskubidea plantilla osoari aitor diezaiola\nOngi etorri XXIV promozioa\nGaur XXIV promozioko kideei ertzain-agiria ematea burutu da\nPragako Adierazpena "Errefuxiatuak Europan, eta asilo-politika"\nPragan, irailak 2 eta 3an EuroCOP Batzordearen bileran errefuxiatuek gaur egun duten egoerari buruz hitzegin dute ordezkariek, baita ematen ari diren migrazio joan-etorriei buruz ere, eta, ondoren Pragako Adierazpena beregain hartu du.\nHedapena: kalte onartezinak\nELA-Ertzaintzak salatzen du Segurtasun Sailak Ertzaintzan 400 langile baino gehiago erabateko utzikeriak tratatu izana. Izan ere, joan den ostiralean ebatzitakoarekin, 20 urte baino gehiago zerbitzuan daramaten asko eta asko, oraindik ere ...\nErtzaintzaren Kontseiluaren bilera\nSegurtasun Sailak bere Plan Estrategikoa ezartzen du eta segurtasunarekin jolasean ari da\nSegurtasun Sailak ez du negoziatu nahi\nErNE, ESAN, ELA, SiPE eta EUSPEL ertzaintzaren sindikatuek 103 negoziazio mahaiaren premiazko bilera-deia egin eta gero, Sailaren ordezkariak ez dira bertaratu; beraz, jarrera honekin argi eta bene-benetan egiaztatuta gelditu da ez dutela inolako ...\nEUROCOP batzordearen bilera\nMartxoaren 3 eta 4an bilera egin zen. Eskubide osoko kide gisa ELA bertan egon da, gainerako eruopar erakunde eta polizia-sindikatuekin batera.\nErtzaintzaren Eskala Goreneko Intendente kategorian sartzeko 2015/03/05\nProbak egiteko datak\nELA-Ertzaintzaren iritziz Segurtasun Sailak Gasteiz-eko unibertsitate-campusean izandako gorabeheren aurrean hartu zituen erabakiak onartezinak dira\nAtzoko gertakariek argi erakusten dute Ertzaintzaren Zuzendaritzak egoera hauek zuzentzeko duen gaitasun eza\nParis-eko atentatuen ondorioz ezarri diren alerta mailak direla-eta Segurtasun Sailak edukirik gabeko neurriak argitaratu ditu\nELAk Sailari publizitate gutxiago, eta, Ertzaintzaren pertsonal osoarentzat zehaztasun gehiago eta informazio osoagoa eman dezala exijitzen dio\nGaur Sailak negoziatzeko batere borondaterik ez duela erakutsi ondoren erreskateko kolektiboak karguei-uko egiteari eusten dio\nELAk Sailari exijitzen dio ordutegia aldatzen duen ebazpenaren indargabetzea\nErtzaintzako erreskate eta zaintza unitatearen ordutegi inposaketa salatzen du ELAk\nELA-ERTZAINTZA ren ustez ordutegi honekin ez da berehalakotasunaren zerbitzua bermatzen eztaere gaueko erreskate zerbitzua\nELA-Ertzaintzak onartezintzat jo du sailak ertzainetxeak bateratzeko hartu duen erabakia\nLau hilabete ESKASEKO DATUEK argi uzten dute ertzainetxeak Zumarraga Bergaran eta Beasain Tolosan bateratzea akats larria izan dela.\nPraktiketako funtzionario izendapena eta ikastaroaren hasiera data\nItzarri eta Elkarkidetzara ekarpena egin daitezke eta egin behar dira\nELAk, udaletxe eta Foru Aldundiei, aurten bezala ELKARKIDETZAri dagozkien ekarpenak egiten jarrai dezatela exijitzen die eta Eusko Jaurlaritzari, berehala ITZARRIra dagozkion ekarpenak egiten hasi dadila. Gehiago irakurri\nSindikatu hauteskundeen ondoren ere Sailak bere ildoari eusten dio: denbora irabazi edukiak dituen benetako proposamenik aurkeztu gabe.\nSindikatu arteko bilera\nGaur Bilbon sindikatu arteko bileraren ondoren, Ertzaintza osotasunean kotuan izanda, egiten dugun balorazioa positiboa da.\nEnplegu Publikoaren Lege Egitasmoa EZ GAITZATELA ZAPALDU!\nEzaugarriak eta ELAren proposamena\nBilboko ertzainetxearen urteurrena\nOraintxe, Bilboko Ertzainetxea inauguratu zeneko 20. urtea betezen da. Beraz, aldi honetan guztian bertan zerbitzuan lan egin duten Ertzaintzaren langileak zoriontzea besterik ezin dugu egin, kontuan izan behar dugu, gainera, hain une zailetan lan ...\nHizkuntza-eskakizunak egiaztatzeko 2014ko bigarren deialdia (2014-08-25) HAEE\n2014ko azaroaren 8an izango da hizkuntza-eskakizunak egiaztatzeko azterketa idatzia, 2014ko abuztuaren 25eko Ebazpenez deitutako deialdiari dagokiona (irailaren 9ko EHAA, 170. zk.).\nELAk 11 ordezkari lortu ditu Ertzaintzan\nErtzaintza sektoreko eremuan urriaren 30an eginiko hauteskunde sindikaletan ELAk 11 delegatu atera ditu, % 17,5ko ordezkaritza lortuaz sektorean.\nErtzaintzaren egituraren aldaketa 2014/10/22\nAGINDUA, 2014ko urriaren 15ekoa, Segurtasuneko sailburuarena, Ertzaintzaren egitura Agindua bigarrenez aldatzen duena.\nErtzaintzako kontseilu bilera\nGaur, urriak 9, Ertzaintzaren kontselu bilera izan da, gai nagusia Ertzaintzaren Egitura Aginduaren aldaketa izan delarik.\nELAk Javier De Andresi esandakoak publikoki zuzen dezala exijitzen dio, eta, bere alderdiaren aurrean Ertzaintzaren LEP defenda dezala.\nGaur Arabako Ahaldun Nagusiak, Javier De Andres jaunak, egin dituen adierazpenen aurrean: "Ertzaintzak lan absentismo gutxiago balu ez litzateke Lan Ezkaintza Publikorako deialdirik egin beharrik" esanez, ELAtik Arabako Ahaldun Nagusiaren ...\nELAk Eusko Jaurlaritzari eskatu dio Ertzaintzarako hasi duen EPEari eutsi eta azkeneraino eraman dezala\nEstatuaren abokatuak errekurtsoa sartu du 120 ertzain berri hartzeko EPEaren aurka, esanaz efektibo-tasa berrezartzeko %10a gainditu egiten duela. ELAk beste behin ere salatu egin behar du espainiar Gobernuak EAEren eskumenen baitan hartutako ...\nZeregin partikularreko bosgarren egunaren itzulketa\nBaimenaren gozamenerako baldintzak\nBerriak eta prozesua\nELAk exijitzen dio Eusko Jaurlaritzari lanaldi luzatzeari buruzko dekretua erretiratzeko, eta 35 orduko lanaldia berriro ezartzeko\nGobernu espainolak itzuli egiten du “Ley de racionalización del sector publico ” legean herri-langileei aurrez murrizturiko egunetako bigarrena.\nIrailean, hilak 11, Gasteiztik zehar ibilgailu-ilaran ibiliko gara eta Eusko Legebiltzarraren aurrean elkartaratzea egingo dugu.\nSaskibaloi Mundiala eta murrizketak\nELA‐Ertzaintzak Ertzaintzaren Zuzendariari, Gervasio Gabirondori, bidalitako idatziaren bidez, mundialaren antolaketa dela‐eta egiten diren lanerako deialdi guztiak egun berezietarako egindako gisan hartuak izan daitezela exigitzen diogu\nGasteizko Legebiltzarrean segurtasun eza\nELA-Ertzaintzak salatzen du Gasteizko Legebiltzarra eta Lehendakaritzaren segurtasun zerbitzua ematerakoan erakunde hauetarako ezarrita dagoen gutxiengoaren azpitik egin dela.\nSegurtasun Sailburuak eta ESANek hauteskunde sindikalak deitu dituzte Ertzaintzan, lau sindikatu negoziazio mahaitik altxatuta egonda\nErtzaintzan dugun egoera ikusita, eta bereziki negoziazioa eza, borrokatzeko beharra,...INFORMATZEN berezia argitaratu dugu\n2014. IKI ikastaroa\nHautaketa prozedura gainditu duten pertsonen zerrendak, eta hautetatik, deitutako plaza-kopuruaren barne geratu diren pertsonen zerrenda. 2014ko Irailaren 8an Ikerketa kriminaleko Ikastaroaren hasieraren data izango da. Ofizialki, ...\nMobilizazioak, kudeaketa elkarbanatuen aurrean\nUztailak 29, ELA, SiPE eta EUSPEL sindikatuek, herri horietan plan honek dakarrena salatu eta sozializatzeko xedearekin elkarteratzea egingo dugu 10:00etan Zumarragako Ertzainetxe aurrean eta auto ilaran joango gara Zumarraga-Urretxu artean, ...\nELA-k Ertzaintzaren atzerantz egitea salatzen du\nELA sindikatuak exijitzen du abian dauden egitasmo guztien berehalako gelditzea, eta, aldi berean, berresten du zerbitzura dagoen Ertzaintza eredua, prebentziozkoa eta herritarren interes eta beharrengatik gertukoa dena. Jarraituko dugu astakeria ...\nErNE-k aitortzen du, gaur egungo egoerari buelta eman ahal izateko bakarrik borrokatuz egin daitekeela.\nDatorren uztailaren 10ean, ELAk, SiPEk eta EUSPELek deituta, bilera batean parte hartuko du.\nGervasio ertzaineei barre egiten die\nBaldar honek, orain iseka egiten digu ertzain guztioi SC-ko boluntarioak eskatzen Guardia Ikerketarako lana egiteko, berak zerbitzu hori desegiten duen bitartean.\nErtzaintzaren XXIV. Promozioa\nOposizioaren lehenengo probaren Ezagutza teorikoak ariketeei buruzkoa. Izandako 2. eta 3. proben inguruko emaitzak.\nEz dezaten zapal!\nELA, SiPE, eta EUSPEL sindikatuek, Bilbon Eusko Jaurlaritzak duen egoitzaren aurrean egingo dugun elkartaratzera deitzen dizuegu. Sailburuari eta Ertzaintzaren Zuzendariari NEGOZIAZIOA eta INPOSAKETARIK EZ exijitzeko.\nELA-Ertzaintza "Horizonte 2016" planari buruzko iritzia adierazteko Eusko Legebiltzarrean agertzen da 2014/06/09\nExijitzen dugu Ertzaintza 2016 Plan estrategikoa atzera botatzea, ertzainetxeak ez ixtea, egin diren murrizketak berreskuratzea eta Negoziazio kolektiboari begirunea izatea, hala ez bada iruditzen zaigu 2016 Ortzemuga 2016 Amildegia bihurtuko dela.\nTxema Agirreri omenaldia\nGaur bere izena daraman plaka ipini da, bera erahil zuten plazan\nErtzaintzako hegaldi operazio zuzendariak bere dimisioa aurkeztu du\nELA-Ertzaintzak behin baino gehiagotan salatu du Ertzaintzako helikopteroen atalean bizi den egoera prekarioa\nNegoziazioa argirik eta idazkaririk gabe\nErtzaintzaren Lan-baldintzen Akordio Arautzailearen negoziazio bilerara joateari uko egin giogula leporatuz Segurtasun Sailak oharra argitaratu du. Ez duena esaten da EZ DAGOELA NEGOZIAZIO MAHAIRAKO DEIALDIRIK, ez eta sindikatu honek aurkeztu duen ...\nELA, Si.P.E. eta EUSPEL sindikatuek hilak 28, asteazkenean, 11:30ak aldera elkartaratzea egingo dugu Berroziko egoitzen sarreran.\nUdaltzaingoaren behin-behineko agenteen lan-poltsa\nLehen kurtsoaren hasteko data eta pertsonaren zerrenda Gehiago irakurri


2015 – MIKEL GARMENDIA OLAZIREGI hil zaigu | Batxilergo2ko HISTORIA eta ENPRESA\n2015 – MIKEL GARMENDIA OLAZIREGI hil zaigu\nPosted on 2 ekaina, 2015 by Koro\nEz zen makala gizona!\nZahartuta ezagutu nuen, jada, baina gazte zen bere oroitzapenetan, bere ametsetan eta hitzetan.\nIkasle asko samar jarri genizkion aurrean, egoerak zart egingo ote zuen beldur ginen, baina… ke ba! Mikelek gerran aurrera egin zuen bezala borrokatu zuen Jakintzako plazan eta gure ikasleak txundituta geratu ziren Virtudes emaztea ezagutu zueneko gora-beherak kontatu zituenean edo, kartzelan, Rufinirekin nola gozatu zuen esplikatu zienean. Posible ote zen gozamen hori? Posible ote zen aiton hark beraien moduko amodioak izatea? Adi-adi entzun zuten haren diskurtsoa eta jakin-minez geratu ziren hurrengo egunetarako ere. Tristetu zen Virtudesen heriotza kontatu zuenean, baina suerte handiko gizona izan naiz esaten amaitu zuen.\nBazkaltzera ere joan ginen, en petit comité. Hura gozamena! Ez zen haren lezioa bukatzen! Eta, elkarrizketan, ez zen bere gogoeta bakarrik agertu, egungo albisteak era ahoan zituen, Sarkozyren Carla dotorea edo informatikako azken ezagutzak, Beizaman egiten ari zenak.\nAsko gozatu genuen berarekin eta errespeto handiz egin nahi diogu agurra. Harro esaten zuen bezala, bera jaio zen egunean hil zen Shakespeare, hil zen Garcilaso de la Vega eta … jaio nintzen ni. Ez dakit data horiek zuzenak diren, baina badakit hutsune galanta geratuko zaigula 100 urteko gizon hau joatean. Agur eta ohore, MIkel!\nJaio 1915eko apirilaren 23a\nHil 2015eko ekainaren 1a\nMikel Garmendia Olaziregi —goitizenez Belarra— (Donostia, Gipuzkoa, 1915eko apirilaren 23a – Beizama, Gipuzkoa, 2015eko ekainaren 1a) eusko gudaria izan zen, Itxarkundia batailoian aritua. 1937an, komisario politiko izateko proposatu zuten; ez zen kargua hartzera heldu, frankistek atzeman baitzuten. Heriotza-zigorra ezarri zioten, baina indultua lortu zuen, eta, urte asko kanpoan ibili behar izan eta gero, jaioterrira itzuli zen, bai eta berak bizi izandakoaren kontakizun aberatsa behin eta berriro egin ere. Jaiotzaz donostiarra eta bihotzez ordiziarra, euskal herritar agertzen zen beti.\nMikel Donostian jaio zen, 1915eko apirilaren 23an, aita eta ama berek 17 seme-alaba izan zituzten sendi batean. Mikelek lau urte zituela, Garmendia familia Ordiziara joan zen bizitzera, eta, gurasoak herriko batzokiko zaindariak zituenez, han bizi zen 1936an Gerra Zibila hasi zenean. Mikel txikiak, Ordiziako batzokiko atezainaren semeak, euskal aldizkari eta egunkariak —Eusko Langile, Amayur, Euzkadi…— saltzen zituen herri hartan eta Beasainen. CAF fabrikako langileei «Compre Euzkadi; periódico antiespañol» oihu egiten zien, eta zentimo bat eskuratzen zuen saldutako aleko.\nHerritik alde egin zuen, eusko gudariekin bat egitearren. Mikel Itxarkundia batailoiko gudari izan zen, eta gerra motz eta intentsu hartan hartu zuen parte; lagun asko erori zitzaion bidean eta bera ere ia-ian ibili zen ez gutxitan. 1937an, komisario politiko izendatzeko proposatu zuten, baina ezin izan zuen kargua hartu, aurretik frankistek Torrelavegako bidean atzeman baitzuen eta, Santoñako traizioa delakoaren ondorioz, heriotzara zigortu zuten.\nGarmendia, beste askorekin batera, Larrinagako goiko solairuko areto zabal batean sartu zuten. Bizitza osorako geratu zitzaizkion buruan Mikeli 1937ko abenduko egun eta gau beltzak, kartzelariek garrote vil prestatzen zuteneko hura, lo aurreko izua Miguel Garmendia, con todo el petate agindu fatidikoa noiz helduko ote zen zain… Mikeli ez zitzaion destino petrala iritsi, ordea, eta, beste lagun batzuekin, Burgosko presondegira eraman zuten 1938ko uztailean.\nLarrinagatik libratu zen eta Burgoseko ziega batean sartu zuten, Joseba Rezola, Juan Ajuriagerra, Iñaki Unzueta, Luki Artetxe eta Javier Artazarekin batera. Preso ohiak ez du alde txarra bakarrik gogoan, alde onak ere ez zaizkio ahazten, kartzelako lagunak… Juan Ajuriagerrak aljebra irakatsi zion Mikeli, eta oraindik bere etxean gordetzen ditu Rufini metodoarekin ebatzitako bigarren graduko ekuazioz betetako koaderno haiek. Denbora nola-hala pasa behar zen.\n1939ko urtarrilaren lehen egunean, heriotza zigorra kendu zitzaien ofizial ez ziren euskal presoei. Horiei —Mikeli, tartean— 1939ko irailaren 24an helduko zitzaien indultua.\nHeriotzatik libratu bai, baina ez kartzelatik. Frankismoak Mikel Alcalá de Henaresko presondegira eraman zuen, eta 1943 arte ez zen libre geratu.\nHala ere ez zituen behartutako lan guztiak beteta, eta soldadutza egin behar izan zuen espainiar armadan, Afrikan: Tetuan, Tanger…\nAzkenean, Francoren diktaduraren sinbolo bihurtutako Valle de Los Caidos izeneko tokira iritsi zen, eta beste milaka preso asko bezala lan baldintza gizagabeetan aritzera behartu zuten zen. Asko hil ziren bere inguruan, eta itxaropen gutxi zegoen. Halako batean, Bilore enpresako Andres Arana Matxainek bisitatu zuen, eta handik alde egiteko bitartekoak jartzerik nahi zuen galdetu zion. Mikelek paperak beharko zituela erantzun zion, bestela ez zela oso urruti iritsiko.\nHandik zenbait egunetara Aranak paperak eskuratu zizkiola esan zion, eta horrela, Valle de los Caídosetik alde egin zuen, Pablo Aguado Martínen nortasun agiriekin. Paper horien arabera, palentziarra zen jaiotzez, eta izen horretan ezkutatuta, lanean hasi zen Bilorek eta Bilboko Jabones Chimbo enpresak Malagako Fuentepiedran zuten lantegi batean.\nHan ere adiskideak egin zituen, eta maitemindu ere bai. Laster ohitu zen malagar herri eta garai hartako bizimodura: lanez kanpo, andregaiarekin paseatzen ez zuenean, kartatan aritzen zen, beste edozein palentziarrek egingo lukeen bezala. Egia esan, beldurrak ahaztu zituen eta ingurua ez zitzaion arerio egin; antifrankista asko zegoen Malagan ere.\nBaina Mikelek ez zuen ahazten bere sekretua eta, 1948an, tabernako jokolagun bati —polizia ohia bera— bere ezkutuko nortasuna aitortu zion. Lagun ona izan zen hura, eta benetako nortasunera itzultzeko izapideak egin zizkion. Atzean geratzen ziren Diario Vasco eta La Voz de Españako deiak, Mikel Garmendia iheslaria lehenbailehen Gipuzkoako Gobernu Militarrera aurkezteko adierazten zutenak, eta atzean geratuko zen Pablo Aguado. Erregimenarekikoak ordainduta zituen, jada, Mikelek.\nAsko pentsatu zuen bere emaztegaia zen Virtudesi nola esan behar zion hura guztia. Hori egiteko eguna iritsi zenean, lasaitu ederra hartu zuen, malagar hark ez baitzion muzin egin eta, 1948an, ezkondu egin ziren. Bikotea eta jaio zitzaizkien bi alabak Andaluzian geratu ziren 1970era arte, Mikeli Zaldibiako Bilore fabrikarako lan eskaintza etorri zitzaion arte.\nVirtudesek dena batera jakin zuen, bata bestearen atzean: Mikelek gerrako ezizena Belarra izan zuela; komando lanetan ibili zela ere esan zion, Itxarkundiakoen laguntzan, eta faxistei Falangeren banderatxoak kentzen zizkiela gaueko irtenaldietan; AGFA argazki kamara zaharrarekin etsaiaren posizioak erretratatzen zituela; eta Kandido Sasetak pistola-metrailadore bat utzi ziola behin eta…, arma harekin hiru tiro bota ondoren, trabatu egin zitzaiola; eta gerrarako ez zeudela prestatuta… eta eusko armadarik ez zegoela… eta armarik ez zutela… eta… lagun asko eta asko galdu zituela liskar hartan…\nVirtudesek dena ulertu zuen eta haren alaitasunak aurreko zauriak estaltzen lagundu zion. Virtudes hil zitzaionean oso bakarrik geratu zen Mikel eta alabaren ingurura joan zen bizitzera, Beizamara. Bizi artean borrokan jarraitu zuen, ez zion irakurtzeari eta gauzak jakiteari utzi, internauta bihurtu zen, noranahi joateko prest zegoen bere bizipenak grazia handiz kontatzeko.\nPost hau Aio,Albisteak,Historia atalean publikatu zen. Gogokoetara gehitzeko lotura iraunkorra.\n← 2015 – Ikasturte bukaera – ENPRESA – Hautaprobetako errepasoa – Emaitzak\n2015 – Ikasturte bukaera – ENPRESA – Hautaprobetako errepasoa – 2014ko uztaila →


2013-14 ikasturtea - Zuztarretatik Ahora\n2013-2014 ikasturte berri honetan bailarako beste herri batzuetara ere zabaltzen da: Arrankudiaga, Arrigorriaga, Basauri, Etxebarri, Ugao eta Orozko.\nInteraktiboak, arlo ezberdinetan, aldaketa nabarmenak dakartza: diseinu egokitzapena; eskola 2.0 ordenadoreetan zein arbel digital interaktiboetan jolasteko aukera; eta jolasteko zein jokatzeko aukera ematen da. Hots, denbora eta puntuazioaren baldintzarik gabe aritzeko aukera daukagu. Bai eta erlojuaren kontrako proba puntuagarrietan jokatzeko ere. 1.0 bertsioa kaleratzen dogu.\nHorretaz gain, egitasmoaren gaineko informazio jasotzeko, www.zuztarluze.com webgunea ere sortzen da.\nBeste alderdi batek aldaketa nabarmenak ditu: eduki sakontasuna. Labayru eta Bertsozale elkarteari esker interaktiboaren eduki karga berriztu egiten da.\nDagoeneko interaktiboan integratuta zeuden edukien gainean lan egin eta bailarako berben sinonimo, definizio, tokian tokiko hiztegi, toponimia eta esaerak lantzen ditu Labayru fundazioak. Lanaren emaitzak interaktiboa sano aberasten du.\nArrigorriagan, Basaurin, Etxebarrin, Galdakaon eta Orozkoko eskoletan sortu eta grabatu ziren Kantuke eta kontuke probarako bertsoak. Arkaitz Estiballes, Igor Menika eta Begoñe Olabarriaren gidaritzapean.\nIkasturte honetan, Zuztarluze Galak, barriz, biderkatzen doaz eta honako herrietan eta modu honetan gauzatzen dira:\nBASAURIKO I. ZUZTARLUZE TXAPELKETA\nBasauriko Urbi BHIk, Uribarri BHIk, San Jose ikastetxeak eta Basauri ikastetxeak parte hartzen dute lehenengo txapelketa honetan. GALA-k, DBH1-2 eta DBH 3-4, 2014ko maiatzaren 15ean, San Isidro egunarekin, Basauriko Social Antzokian egin ziren.\nGiro paregabea bizi izan genuen eta irri, algara eta finalaren urduritasunaren artean eguna joan zitzaigun.\nJon Osoron eta Sonia Villamor-ek maisuki zuzendu zuten ekitaldia. Basauriko ikastetxeek elkarren arteko harremana estutu zuten gure urtxakurrak prestatu txapelketari esker.\nHona hemen finaletako ordezkariak eta ikasturte honetako zein hurrengo ikasturteko egitasmoaren bideo laburpena.\nEkain Duran – Gaizka Martinez DBH 1-2\nNaiara Pereña – Nagore Iturbe DBH 3-4\nDavid Martinez – Kenar Martinez DBH 1-2\nMikel Tobalina – Manu Fernandez DBH 3-4\nMaider Molina – Izaskun Herce\nMikel Crespo – Sandra Caceres\nMikel Zabaleta – Markel Serrano\nNatalia Lopez – Maider Valero\nGALDAKAOKO II. ZUZTARLUZE TXAPELKETA\nII. edizio honetan gure urtxakurrari hegaldi konpainia barri bat sortzea bururatu zitzaion: ZUZTAR AIRLINES. Konpainia honetako komandante eta azafata berezi bi ezagutuko ditugu: Maria Urcelay eta Aritza Rodriguez.\nBeraiekin batera hegaldi ziraragarria bizi izan genuen, helmuga berezi batera ailegatzeko: ZUZTARWORLD-era.\nIkuskizunak denerik izan zuen, suspentsea, umorea, algara, tentsioa…\nOraingoan ere, aurreko edizioan parte hartu zuten ikastetxeek protagonista izan genituen: Aperribai, Gandasegi, Unkina, Urreta, Eguzkibegi, Bengoetxe eta Elexalde.\nMaiatzaren 31aren hitzorduari zein lekuari leiala izanda,Torrezabalen, txapelketaren GALAk burutu genituen. Aurrekoan legez, LH 5. eta 6. mailakoak eta DBH-ko 1. eta 2. mailakoak goizez eta DBH 3. eta 4. mailakoak, berriz, arrastiz. Honek izan ziren ikastetxe eta maila ezberdinetan aritu ziren zuztarkide ausartak:\nJanire Pinilla – Chaima Ouatik\nAraitz Rodriguez – Garbiñe Sagardui\nAne Romero – Naroa Hernando\nZuriñe Roscales – Nahia Etxebarria\nJon Ortega – Eneko Granado\nIrati Gallego – Naia Aldekoa\nEneko Celaya – Lander Armentia\nNaia Abasolo – Iñigo Irazabal\nOlatz Fernandez De Mendiola – Maialen Barrenetxea\nAlazne Gartzia – Eider Guinea\nAsier Arregi – Unai Beitia\nLorea Atutxa – Unai Beitia\nHaizea Egiarte – Ane Zuluaga\nARRIGORRIAGAKO I. ZUZTARLUZE TXAPELKETA\nIkasturte honetan bertan, Arrigorriagako eskola zein institutuan ere egitasmoa lantzen hasten gara. Eskolan 5. eta 6. mailakoak eta DBHn 1. eta 2. mailakoak jolas interaktiboarekin aritzen dira, Arrigorriagako zein bailarako ondare etnolinguistikoaren ezagupenean sakontzen.\nZuztarluze Gala institutuko DBHko 1. mailakoekin burutu genuen, ikasturte amaieran, 2014ko ekainaren 3an.\nLonbo aretora zein Arrigorriagan landutako edukietara egokitutako ikuskizuna prestatu genuen. Maria Urcelayk gidatutako finalean giro beroa bizi genuen institututik etorritako partehartzaile zein publikoaren artean. Txalo, ohiu eta animoaz batera ikasgeletan egindako pankarta eta kartelek atontzen zuten Lonbo aretoa.\nHonek dira finalean aritu ziren DBHko 1. mailako ikasleak, talde berde, urdin, laranja eta gorria ordezkatzen:\nETXEBARRIKO I. ZUZTARLUZE TXAPELKETA\nEtxebarriko Kukullaga herri eskolara ere gure urtxakurraren egitasmoa ailegatzen da. Lehen Hezkuntzako 5. eta 6. mailan lantzen da eta ekainaren 6an, eskolako areto nagusian, Zuztarluze Gala antolatu genuen.\n6. mailakoak finalaren protagonistak izan ziren. Arkaitz Estiballesek, bertako bertsolaritza arduradunak, saioa gidatu zuen. Eskolako areto nagusiaren aforoa beterik izan genuen, animo kartelak han, kolore bateko eta besteko kamisetak hemen, pankartak…. Zuztarluze txapelketa alai eta bizia izan genuen.\nArgazkian Arkaitz Estiballes bera, Iker Lopez Etxebarriko Hezkuntza eta Euskara zinegotzia eta Andoni Varela eta Vanesa Garcia txapeldunak dauzkagu. Txapela jantzi eta partehartzaileei sariak banandu ostean bertso batekin agurtu genuen saioa.